PROPALA EU PRETI: SRBIJA ĆE PLATITI VISOKU CENU! | Vestinet.rs\nPočetna TEMA DANA\tPROPALA EU PRETI: SRBIJA ĆE PLATITI VISOKU CENU!\nEU očekuje da se Srbija ponaša u skladu sa obavezama koje je preuzela, navode iz Brisela, dok bivši zvaničnik američkog Sekretarijata za odbranu Majkl Karpenter kaže da se SAD neće previše baviti time.\n„Nabavka odbrambenih resursa je nacionalna odluka. Srbija ima pravo da slobodno bira angažmane iz oblasti politike i bezbednosti“, saopštio je u pisanom odgovoru Glasu Amerike neimenovani zvaničnik Severnoatlantske alijanse (NATO) povodom objavljenih informacija o kupovini kineskog raketnog sistema FK-3 za potrebe Vojske Srbije.\n„Istovremeno, važno je uzeti u obzir pune troškove nabavki u oblasti odbrane, tokom njihovog čitavog životnog veka, koji mogu biti značajni“, navodi se u odgovoru NATO-a na pitanje Glasa Amerike.\nPodseća se i da su NATO i Srbija bliski partneri koji su posvećeni jačanju partnerstva – istovremeno poštujući odluku o vojnoj neutralnosti.\n„Jens Stoltenberg, generalni sekretar NATO-a, u redovnom je kontaktu sa predsednikom Vučićem i drugim zvaničnicima.\nNaše partnerstvo je obostrano korisno u brojnim oblastima. Na primer, radimo zajedno kako bismo bili što bolje pripremljeni za poplave i šumske požare.\nPomažemo Srbiji u reformi snaga bezbednosti i institucija“, navedeno je odgovoru.\nNATO, kako je ukazano, obučava srpske vojnike za međunarodne mirovne misije. Uz to, istaknuto je da je Severnoatlantska alijansa u proteklih 20 godina, milionima evra pomogla Srbiji u uništavanju više od 230 tona zastarele municije.\n„Srbija i NATO zajedno rade i na pružanju pomoći drugim zemljama, na primer, obučavanjem iračkih vojnih medicinara. Štaviše, Srbija je od 2006. godine doprinela u više od 30 aktivnosti u okviru NATO-ovog programa Nauka za mir i bezbednost.\nUključuju energetsku i zaštitu životne sredine, odbranu od hemijskih, bioloških, radioloških, nuklearnih agenasa, protivterorizma, sajber odbrane, kao i beznednost ljudi“, navedeno je u odgovoru u kome se dodaje i da je nekoliko NATO saveznika i partnera, uključujući Austriju, Češku Republiku i Tursku, pružilo važnu medicinsku pomoć Srbiji u borbi protiv pandemije Kovida 19.\n„U vezi sa odnosom Srbije prema Evropskoj uniji upućujem vas na zvaničnike EU. Govoreći o tome ukazujem da su bezbednosti i stabilnost Zapadnog Balkana važni za NATO i mir i stabilnost u Evropi. Demokratija, vladavina zakona, unutrašnje reforme i dobrosusedski odnosi su od vitalnog značaja za napredak celog regiona.\nViše od dvadeset godina pomagali smo održavanje mira i stabilnosti na Zapadnom Balkanu. Naša predstavništva u Sarajevu, Beogradu i Skoplju promovišu politički dijalog i saradnju. Politika koju vodimo u region, uključujući i politiku Otvorenih vrata, imaju za cilj jačanje stabilnosti i pospešivanje saradnje“, zaključuje se u odgovoru Glasu Amerike.\nUkazano je i da je NATO odlučan da nastavi pružanje pomoći državama regiona u sprovođenju reformi. To će, kako je istaknuto, koristiti njihovim građanima i čitavoj evroatlantskoj porodici.\nStano: Očekujemo da se Srbija ponaša u skladu sa obavezama koje je preuzela\n„Vlasti Srbije su integracije u Evropsku uniju označile kao strateški prioritet države. Očekujemo da se Srbija ponaša u skladu sa obavezama koje je preuzela…\nDa bi Srbija napredovala na putu integracija u Evropsku uniju potrebno je da se postepeno uskladi sa njenom spoljnom i bezbednosnom politikom na osnovu pregovaračkog okvira“, podvlači u pisanoj izjavi za Glas Amerike Peter Stano, glavni portparol za spoljne poslove i bezbednosnu politiku EU koga je Glas Amerike kontaktirao povodom okolnosti koje ukazuju na intenziviranje vojne saradnje Srbije i Kine.\n„Srbija je uključena u bezbednosnu saradnju sa Evropskom unijom kroz doprinose koje pruža u misijama i operacijama“, zaključio je Stano.\nHodžis: Srbija bi trebalo da je svesna rizika\n„Poslovanje sa Kinom se za mnoge države uglavnom okonča značajnom krađom tehnologije, angažovanjem kineskih radnika na štetu domaćih i situcijama čije su posledice veliki dugovi„, upozorava u pisanoj izjavi Glasu Amerike general potpukovnik Hodžis.\nKarpenter: SAD se neće previše baviti time\nMajkl Karpenter, bivši zvaničnik američkog Sekretarijata za odbranu zadužen za ruska, evroazijska i balkanska pitanja, izjavio je za Glas Amerike da se Sjedinjene Države, kako je rekao, neće previše baviti pitanjem nabavke kineske vojne opreme jer je suvereno pravo Srbije da kupuje oružje od koga god želi.\n„Sjedinjene Države nisu glavni dobavljač Srbije“, rekao je Karpenter u pisanom odgovoru Glasu Amerike, dodavši da veruje da je nekoliko faktora moglo uticati na intenziviranje srpsko-kineske vojne saradnje.\n„Najznačajniji je cena pošto je za male države poput Srbije sistem S-400 preskup. Drugi mogući faktor su nedavne tenzije u odnosima Srbije i Rusije, koje proizilaze iz navoda od demonstranata na ulicama Beograda bili povezani sa ruskim službama bezbednosti“, rekao je Karpenter.\n„Predsednik Vučić bez sumnje smatra da je takav pristup u odnosima sa ta četiri entiteta trenutno najsigurniji za režim koji predvodi, imajući u vidu neizvesnosti članstva Srbije u Evropskoj uniji, kao i veoma visoku prepreku oličenu u ispunjenju kriterijuma vladavine prava koju treba preskočiti da bi se članstvo ostvarilo“, zaključio je Karpenter.\nKo su donatori Vojsci Srbije\nPrema informacijama objavljenim u Informatoru o radu Ministarstva odbrane Srbije za period od 2008-2019. godine Sjedinjene Američke Države su u tom periodu bile najveći donator Vojsci Srbije.\nTakođe, u publikaciji je navedeno da je u intervalu od 2014-2019. Srbija od Sjedinjenih Država dobila pomoć od oko 10 miliona dolara u opremi i novcu, dok je druga na listi Kina sa doniranih 5,2 miliona evra, prenosi Glas Amerike.\nU informatoru tog ministarstva koji obuhvata 2020. godinu nalazi se pregled ugovora o donacijama u 2018. godini. Rusija se ne nalazi među 23 pobrojana donatora – dok se Kina pominje jednom u kontekstu protokola koji su ministarstva odbrana dve države potpisala o pružanju besplatne vojne pomoći Kine Srbiji.\nProcenjena vrednost donacije je 30.000.000 kineskih juana – odnosno više od četiri miliona i trista hiljada dolara.\nU javnosti Srbije, međutim, Rusija figurira kao najizdašniji donator Srbije – uprkos tome što je država ruskoj strani, primera radi, platila 185 miliona dolara za modernizaciju šest letelica MIG-29 – koje su javnosti Srbije predstavljene kao donacija.\nMeđutim, opredeljivanje prema kineskom partneru je prema pisanju portala Balkanska bezbednosna mreža, izazvalo razočaranje u ruskoj javnosti. Do sada se tim povodom nisu oglašavali ruski zvaničnici.\nŠta je stiglo od objavljenog usporavanja sa kupovinom 2019\nMeđutim, već u februaru naredne godine Rusija je u Srbiju počela u delovima da doprema delove raketnog sistema “Pancir S” čija je kupovina dogovorena tokom zajedničke vojne vežbe “Slovensko bratstvo” održane oktobra 2019. Nepoznato je kolika je Srbija Rusiji platila za šest šest sistema “Pancir S”.\nPoznato je, sa druge strane, da jedan takav sistem na tržištu košta 13 i 14.6 miliona dolara, u zavisnosti od verzije.\nmisa 12. августа 2020. - 22:44\nNajveci donator vojske srbije nato, kao da je posle kosovskog boja najveci donator otomanska imperija srpskoj vojsci, nevidjene smo budale


U GORAŽDU DANAS 6. MEĐUNARODNI ODBOJKAŠKI TURNIR ZA ŽENE | Hayat.ba\nU GORAŽDU DANAS 6. MEĐUNARODNI ODBOJKAŠKI TURNIR ZA ŽENE\nOdbojkaški klub Goražde organizator je šestog po redu Međunarodnog odbojkaškog turnira za žene koji će danas biti održan u gradu na Drini.\nNa turniru učestvuju ekipe iz Srbije, Crne Gore i BiH.\nPo riječima predsjednika OK Goražde Nermina Obuće, ovaj tradicionalni događaj ujedno predstavlja i završni dio priprema za novu sezonu u Premiejer ligi BiH.\n– Na turniru učestvuju ekipe OK Jedinstvo iz Užica, OK Rudar iz Pljevalja, OK Gacko i ekipa domaćina. Nadam se da će sve proteći u najboljem redu i vjerujem da ćemo ove godine biti finalisti. Ovo je, slobodno mogu reći, završni dio priprema svih ekipa tako da je ovo prilika da pokažu sa čim raspolažu i s kakvim kvalitetom ulaze u predstojeću prvenstvenu sezonu – kazao je Obuća.\nDodao je da odbojakašice Goražda u prvenstvo BiH koje počinje 6. oktobra, ulaze spremne. U prvoj utakmici snage će odmjetriti sa ekipom Maglića iz Foče.\n– Nismo imali nekih većih promjena u igračkom kadru. Doveli smo jedno pojačanje iz Foče, na poziciji primača, gdje smo u prošloj sezoni imali velikih problema. Igračica Marina Kapuran dobro se uklopila u ekipu i vjerujemo da će opravdati naše povjerenje – kazao je predsjednik OK Goražde.\nPrva utakmica na Međunarodnom odbojkaškom turniru igra se danas u 10.30 sati, nakon čega slijedi i otvaranje turnira.


Dodik i Džaferović primili predsjednika Poljske – Dnevni list\nRepublika Poljska snažno podržava europski put Bosne i Hercegovine i nastavit će da pruža podršku i u narednim etapama puta ka članstvu u EU, kazao je predsjednik Duda.\nČlanovi Predsjedništva BiH su informirali predsjednika Dudu o političkoj situaciji u zemlji i ponovili opredijeljenost za evropski put zemlje i nastavak reformskog procesa, kako bi se stvorili povoljni uslovi za ubrzan ekonomski razvoj.\nIskazali su nadu da će mišljenje Europske komisije biti pozitivno, te da će zemlje članice Europske unije dodijeliti kandidatski status BiH u što skorijem vremenskom roku. Status kandidata za članstvo BiH u EU donio bi novu dinamiku na reformskom putu zemlje i priliku za nove razvojne projekte.\nU ime člana Predsjedništva BiH Željka Komšića, sastanku je prisustvovao savjetnik Branimir Jukić, priopćeno je iz Predsjedništva BiH.\n← U Njemačku lani odselilo skoro 28 tisuća Hrvata\nSutra obilježavanje 26. godišnjice zločina u Ahmićima →


"Pakleni kuvar" na ovogodišnjem ZrBizNetu: Šta muči srpske ugostitelje?\nObjavljeno 03.09.2019. u 18h\nJedno od prošlogodišnjih predavanja\nOrganizatori su Grad Zrenjanin, Unija poslodavaca Srbije – poslodavci Zrenjanina, Privredna komora Srbije – regionalna privredna komora Srednjobanatskog upravnog okruga, Opšte udruženje preduzetnika Zrenjanin. Generalni pokrovitelj je Persu, partner Dijamant, dok je Banka prijatelj manifestacije Unicredit banka.\nOvaj način umrežavanja preduzetnika obezbeđuje dogovaranje konkretnih poslovnih aranžmana na brz i lak način. Pored toga, odlična je prilika za građenje partnerskih odnosa sa institucijama podrške poslovanju.\n– U fokusu trećeg privrednog sajma ZrBizNet je digitalna transformacija preduzeća, a obrađivaće se i teme poput deficitarnih zanimanja, popularizacije ženskog preduzetništva i promocije preduzetničkog duha. U okviru manifestacije, planira se organizacija prezentacija najvećih kompanija, predstavljanje raznih fondova, banaka, institucija, kao i mogućnosti za pokretanje i registraciju novih privrednih subjekata. U okviru ovog događaja, u saradnji sa Zrenjaninskim IKT klasterom, organizujemo predavanje na temu „Digitalnom transformacijom do poslovnog uspeha“, cilj predavanja je podizanje svesti o značaju digitalne transformacije u poslovanju. Predavači će biti stručnjaci Centra za digitalizaciju Srbije, Digitalne Srbije, konsultanti i predstavnici IT sektora. Predavanje će biti održano u četvrtak, 19. septembra u 16.30h, kaže Izabela Kiš, marketing menadžer Sajma privrede ZrBizNet.\nTradicionalni Sajam zapošljavanja u okvoru ZrBizNeta\nNakon prošlogodišnjih uspešnih B2B sastanaka koji su organizovani u okviru ZrBizNeta, i ove godine biće održani bilateralni susreti privrednika i preduzetnika. Tako će drugi poslovni susreti biti održani prvog dana ovogodišnjeg sajma, u četvrtak, 19. septembra, u Hali Medison u Zrenjaninu.\nB2B sastanci velika su šansa za sklapanje poslovne saradnje\nSpecijalni gost ZrBizNeta biće Saša Mišić (Pakleni kuvar) koji će održati predavanje na temu „Šta muči srpske ugostitelje?“ Predavanje će biti održano 20. septembra u 13h.\nDodatno, u delu Karađorđevog parka za vreme trajanje sajma održavaće se market zanatskih proizvoda. Zanatske proizvode predstaviće zanatlije iz cele Vojvodine, a podršku u ovom delu pruža „NS market“. Organizatori najavljuju da će biti priređeni i Sajam zapošljavanja i Dečija pijaca.\nOtvaranje sajma je u četvrtak 19. septembra u 11 časova.\nTagovi:pakleni kuvar saša mišić, sajam privrede srbija, sajam zrenjanin, Vesti Zrenjanin, zrbiznet, zrbiznet sajam


Četvoro naših predstavnika nastupilo je danas u nadmetanjima u kajaku. Tandem Nikolina Moldovan - Milica Starović nisu uspele da se plasiraju u finale na 500 metara, ali će veslati u B finalu.\nOlivera Moldovan nastupila je u pojedinačnoj konkurenciji, u disciplini 200 metara, međutim ni ona nije uspela da se nađe u trci za medalje. Ona neće veslati ni u B finalu.\nNa svoj 27. rođendan takmičio se i Dejan Pajić u trci na jedan kilometar. On je u polufinalu zauzeo poslednje, 28. mesto, ali će veslati u B finalu.\nU "kraljici sportova", atletici, bićemo u prilici da pratimo dvoje takmičara iz Srbije, ali tek iza ponoći po srednjeevropskom vremenu. U 01.30 u prvoj kvalifikacionoj grupi disk će bacati Dragana Tomašević, dok je Milan Ristić prošao kvalifikacije u trci na 110 metara sa preponama na osnovu rezultata.\nSve ove nastupe olimpijaca iz naše zemlje možete da pratite uz Blicsport.rs.\nNaši na Igrama, deseti takmičarski dan, 15. avgust 2016.\n14.24 kajak K2 500m - Naše kajakašice Nikolina Moldovan i Milica Starović nisu se plasirale u finale na 500 metara. One su u prvoj polufinalnoj trci zauzele poslednje, šesto mesto sa vremenom 1:46.008. Celu trku su slabo veslale, a u poslednjih 100 metara su dosta posustale. Njih dve će veslati u B finalu.\n14.38 kajak K1 200m - Kajakašica Olivera Moldovan neće veslati u B finalu na 200 metara na Olimpijskim igrama u Riju. U polufinalu je zauzela sedmo mesto sa vremenom 42.123 sekundi, što nije bilo dovoljno za B finale.\n15.06 kajak K1 1000 - Naš kajakaš Dejan Pajić nije uspeo da se plasira u finale trke na 1.000 metara, pošto je u polufinalu zauzeo poslednju, 16. poziciju sa vremenom 3:48.158.\n01.30 atletika disk - kvalifikacije - ž grupa A Dragana Tomašević\n01.40 atletika 110m prepone - kvalifikacije - m Milan Ristić prošao je u polufinale pošto je stazu prešao za 13,66 sekundi.


Srpska lista: Ristić i Jakšić nemaju pravo da se izdaju za narodne predstavnike - Kosovo Online\nSrpska lista: Ristić i Jakšić nemaju pravo da se izdaju za narodne predstavnike\n14. Januar 2020. • 15:56\nGodine su morale da prođu da bi se naporima naše oporavljene države Srbije i Srba na Кosovu i Metohiji sanirala pustoš koju su Slaviša Ristić i Marko Jakšić za sobom ostavili. Oni više nemaju nikakvo pravo da se izdaju za narodne predstavnike, jer su svo poverenje naroda odavno izgubili i prokockali, navela je Srpska lista u saopštenju za medije.\nNaglašava se da su se Slaviša Ristić i Marko Jakšić kao politički predstavnici Srba sa Kosova ponašali kao “okupacioni upravitelji, a ne srpski politički predstavnici” i dodaje “ni danas oni ne predstavljaju Srbe na Кosovu i Metohiji, kao što ih nisu predstavljali ni onda”.\n“Jedino što im ostaje, dok troškare ono što su pokrali, jeste da mrze čoveka koji ih je osujetio u svemu što su činili na štetu svog naroda i države i svaki njihov napad na predsednika Aleksandra Vučića čini jačim i našeg predsednika i Srpsku listu”, navodi se u saopštenju.\nSrbi na Кosovu su, navode dalje u saopštenju, zahvaljujući predsedniku Srbije Aleksandru Vučiću danas ponovo slobodni i ponosni ljudi.\n"Srbi na Kosovu nikada više neće biti Ristićeva i Jakšićeva raja”, zaključuje se u saopštenju.\nSrpska lista saopstenje


Predlog će stići u Skupštinu\nPredsednica Skupštine rekla je da treba dobro razmotriti da li bi obavezni vojni rok trebalo ograničiti na tri ili šest meseci\nObjavljeno: 24.08.2018. 15:40h\nČAČAK - Predsednica Skupštine Srbije Maja Gojković izjavila je danas da podržava predlog predsednika Srbije Aleksandra Vučića o vraćanju obaveznog vojnog roka i najavila da bi to pitanje moglo da se nadje na dnevnom redu zasedanja Skupštine Srbije u narednih godinu do dve.\n"To je dobra ideja o kojoj se razmišlja i o kojoj će se nakon relevantnih procena, ozbiljno razgovarati i u Skupštini Srbije za godinu do dve. Svakako ću glasati za predlog ako bude definisan tako da se ponovo vrati neka vrsta vojne obaveze za mladje populacije u Srbiji", rekla je Maja Gojković na konferenciji za novinare u Čačku.\nVUČIĆ O UVOĐENJU OBAVEZNOG VOJNOG ROKA: Troškovi između 90 i 100 miliona evra, odluka kad dođe vreme\nOna je kazala da treba dobro razmotriti da li bi obavezni vojni rok trebalo\nograničiti na tri ili šest meseci.\n"Ta tema je veoma aktuelna sada širom Evrope i zemlje koje su zadržale vojni rok razmišljaju da ga produže, a one koje su svojevremeno ukinule vojni rok počele su ponovo da razmišljaju da ga uvedu. Drugačije su okolnosti u 21. veku u kome je prisutan terorizam, kao i velike prirodne nepogode za koje stanovništvo nije pripremljeno", rekla je Maja Gojković.\nUpitana da li očekuje vanredne parlamentarne izbore u Srbiji, predsednica parlamenta je kazala da su toku pripreme ;za početak jesenjeg zasedanja Skupštine Srbije, a da o izborima "niko za sada ne priča, pa čak ni opozicija".\nPredsednica parlamenta je navela i da je u razgovoru s predstavnicima lokalne samouprave u Čačku dogovoreno da se u narednom periodu u tom gradu otvore dva muzeja - posvećeni košarci i rokenrolu.\nMaja GojkovićSkupštinapredlogvojni rokposlanici\nEU I SRBIJA, ZAJEDNIČKA SUDBINA: Vučić danas sa Rompejom ...


Beta 4. juna 2021. 14:20\nPredsednik Crne Gore Milo Djukanović izjavio je danas da odnos Srbije prema Crnoj Gori i drugim državama u ovom vremenu „neodoljivo“ liči na odnos Srbije prema susednim državama devedesetih godina.\n„Odnosno da se pod plaštom brige za navodno ugrožena prava srpskog naroda u susednim državama ugrožava suverenitet susednih država“, rekao je Djukanović posle sastanka sa članovima Predsedništva BiH Željkom Komšićem i Šefikom Džaferovićem u Podgorici.\n„Plašim se da smo na putu da ponovimo takve greške i da se u početnim fazama takve greške već ponavljaju. Nadajmo se da ćemo svojim sposobnostima unutar svog regiona, ali i uz pomoć, da kažem odgovornijih politika naših prirodnih saveznika, pre svega mislim na subjekte sa evropskog i evroatlantskog prostora, uspeti da sprečimo da destrukcija dobije na zamahu i da se ponove najtragičnije greške koje smo preživljavali“, rekao je Djukanović.\n„Mi imamo uslovno rečeno tešku obavezu da nešto u čijem smo stvaranju presudno uticali da sada branimo. Nismo propustili nijedno iskušenje da potvrdimo ovakvo ponašanje. Nemojte da imate nikakvu sumnju da će DPS biti u stanju pripravnosti i odgovornosti da doprinese ovakvoj percepciji Crne Gore u medjunarodnoj javnosti i da spreči bilo koga da baci sumnju da bi promena vlasti mogla pokvariti proevropski imidž Crne Gore“, poručio je Djukanović.


Nemačka pozvala britanskog ambasadora oko špijuniranja\nBritanski ambasador je pozvan u nemačko ministarstvo spoljnih poslova da razjasni navode štampe da se iz britanske ambasade u Berlinu prisluškivalo, saopštila je danas nemačka vlada.\nU saopštenju se navodi da je nemački ministar spoljnih poslova Gido Vestervele pozvao britanskog ambasadora Sajmona Mekdonalda da razjasni izveštaj u današnjem izdanju britanskog lista Indipendent (Independent).\nList navodi da je moguće da je britanska ambasada u Berlinu koristi kao tajna lokacija za prisluškivanje.\nNa osnovu dokumenata iz američke Nacionalne agencije za bezbednost (NSA) i fotografija iz vazduha ukazuje se na mogućnost da se na krovu britanske ambasade u Berlinu nalazi oprema za špijuniranje visoke tehnologije, i da se odatle vrši nadzor.\nSvaka takva stanica za špijuniranje koja se koristi iz zgrade diplomatskog predstavništva bila bi kršenje međunarodnog prava, saopštilo je nemačko ministarstvo. Portparol britanske ambasade samo je rekao da je razgovor održan danas popodne u ministarstvu i da je završen, prenosi Beta.


Konsultacije sa lekarima preko pametnog telefona | PC Press\n14. april 2022. 13. april 2022. Marija Ljevnaic\nNova aplikacija za konsultacije sa lekarima preko pametnog telefona. Jedna od udarnih vesti tokom prošle nedelje je bila pojava nove zdravstvene aplikacije sa sedištem u Južnoj Africi, putem koje možete da razgovarate sa medicinskom sestrom, doktorom ili stručnjakom za mentalno zdravlje direktno preko pametnog telefona.\nKena Health je aplikacija koja povezuje korisnike sa timom kvalifikovanih zdravstvenih radnika radi saveta, dijagnoze, recepata, bolovanja, pa čak i upućivanja specijalistima ili drugim mestima za negu. Aplikacija je namenjena svim pacijentima. Potreba se javila nakon što su kreatori aplikacije uvideli da ljudi odlažu medicinsku negu ili pribegavaju „doktoru Googlu“. Smatraju da ovaj pristup može da motiviše ljude da se javljaju lekarima a da se ne sreću sa čekanjem u redu, zakazivanjem i sličnim frustracijama.\nKena Health koristi timski pristup koji dodeljuje najpogodnije zdravstvene radnike za jedinstvene potrebe svakog pacijenta, na osnovu zajedničkog pogleda podataka tog pacijenta. Korisnici preuzimaju aplikaciju i registruju se za manje od dva minuta. Najpre časkaju sa Lindom, digitalnom asistentkinjom koja prikuplja opšte informacije o njihovom stanju kreirajući karton pacijenta. To znači da pacijenti ne moraju da ponavljaju svoje medicinske informacije u narednim koracima.\nNakon toga se korisnici direktno povezuju sa medicinskom sestrom kako bi se dobili dalji saveti ili ostvarili dalji koraci. Konsultacije se obavljaju putem teksta, glasa ili videa u aplikaciji. Kada je potrebna intervencija lekara sestre traže posebnu vezu sa lekarom unutar tima.\nOčekuje se da će ova aplikacija korisno uticati na javno zdravlje.\nTagovi: aplikacija za zdravlje\n← Tesla uskoro predstavlja jeftiniji model Y\nMeta testira prodaju digitalnih dobara u virtuelnoj realnosti →


Za 11 odsto veća naplata javnih prihoda u Vojvodini | Autonomija\nZa 11 odsto veća naplata javnih prihoda u Vojvodini\nAleksandra Kolar nova šefica Pajtićevog kabineta\nU Vojvodini je od januara do septembra 2013. godine evidentirana naplata javnih prihoda u iznosu od oko 225 milijardi dinara, što je za 23 milijarde, odnosno za 11 odsto nominalno više u odnosu na isti period iz 2012. godine, saopšteno je danas sa sednice Vlade Vojvodine.\nBudžetska sredstva evidentirana su u iznosu od 144,5 milijardi dinara i, u odnosu na isti period prethodne godine, povećana su za 17,5 milijardi dinara, odnosno za 14 odsto, navodi se u saopštenju za javnost.\nŠto se tiče raspodele javnih prihoda, budžetu Srbije je usmereno 90,5 milijardi dinara, što je za 22,3 milijarde dinara, odnosno za 33 odsto nominalno više sredstava nego u istom pertiodu 2012. godine, navodi se u saopštenju.\nDodaje se da navedeni iznos ne obuhvata sredstva čija se naplata evidentira samo na nivou Republike, kao što su porez na dodatu vrednost, akcize kod uvoza, carine i primanja od privatizacije sa teritorije Vojvodine.\nVlada Vojvodine je još saopštila da je na funkciju šefa Kabineta predsednika pokrajinske vlade Bojana Pajtića danas imenovana njegova dosadašnja savetnica Aleksandra Kolar.


Misteriju napada na Darka Kovačevića (46), bivšeg fudbalskog asa, na Božićno veče u Glifadi, elitnom atinskom predgrađu, grčka policija još nije razrešila pa detaljno proverava sve segmente života nekadašnjeg centarfora Crvene zvezde, ali i njegovih najbližih.\nKovačević je u prvom obraćanju javnosti posle napada naveo da on "nema neprijatelja", ali policija ipak ne veruje u tu njegovu tvrdnju pa je istragu pucnjave na bivšeg prvotimca Proletera, Šefild venzdeja, Real Sosijedada, Juventusa, Lacija i Olimpijakosa, preuzelo, kako je “Blic” već pisao, Odeljenje za istragu ucena grčke policije.\nUpravo to svedoči da istražitelji naziru da iza napada stoji ili pokušaj ucene ili iznude novca nekadašnjem fudbaleru, a sada funkcioneru atinskih crveno-belih. Kovačević je posle napada dao izjavu policiji, ali nije poznato koliko je bio voljan da otkrije da li je neko pokušao da od njega "izvuče" novac i, ako jeste, čime mu je ta osoba pretila - da će povrediti nekog od njegovih najmilijih ili možda obelodaniti nešto što se ne bi dobro odrazilo na živote ni Darka, ni njegovih ukućana.\nDarko kovačević kaže da nema neprijatelje i da ih nikada nije imao\nUpravo iz tog razloga se proveravaju i privatni, poslovni i finansijski kontakti Darkovih najbližih, da li se neko od njih možda nekome zamerio pa je ta osoba rešila da sve naplati od Kovačevića koji je tokom fudbalske karijere zaradio ozbiljnu sumu.\nKako navode grčki mediji, policija sada detaljno ispituje iz kog oružja je pucano na Darka Kovačevića. Ispred Kovačevićeve kuće, u elitnom pragrađu Glifada, tokom uviđaja posle napada nisu nađene čaure, iako je, kako se veruje, u njegovom pravcu ispaljen jedan hitac iz "gloka". Zbog tog nedostatka čaura, u pojedinim medijima u Grčkoj pojavile su se informacije da nije pucano iz tog pištolja, koji je nađen u spaljenom automobilu "smart" koji su napadači koristili, već iz drugog oružja. Ta teza, ukoliko je tačna, ukazuje da je napadač namerno taj pištolj ostavio u vozilu, podmetnuo ga, dok je pravo oružje, poneo sa sobom i verovatno ga se u međuvremenu otarasio.\nGrci istražuju i odakle je napad na Kovačevića naručen, da li je centar u Grčkoj, gde Kovačević živi poslednjih godina, ili možda u domovini, Srbiji, gde često dolaze i gde je Darko imao jednogodišnji poslovni angažman u Fudbalskom savezu Srbije. Mediji u Grčkoj kao mogući motiv napada na Kovačevića potenciraju tuču u Beogradu, za koju tvrde da se dogodila početkom marta prošle godine, posle koje je navodno nađen krvav na ulici. Prema tvrdnjama grčkih medija, Kovačevića je navodno napala grupa huligana te je zbog toga i napustio FSS, a ne zbog poraza i igara reprezentacije narednih meseci, kako je obrazložio svoju odluku o povlačenju.\nDetalji sa lica mesta\nDarko Kovačević je napadnut u utorak uveče, kada je izašao iz kuće da bi preparkirao automobil. Napadač je istrčao iz mraka i ispalio hitac ka nekadašnjem fudbalskom asu, a Kovačević ga je ugledao i bacio se u stranu. Iako je Kovačević bio na zemlji, jer je prilikom pada povredio kolena, atentator mu nije prišao i ponovo pucao u njega, već je utrčao u "smart" i pobegao sa mesta zločina, što, prema tvrdnjama grčkih medija koji se pozivaju ma policijske izvore, svedoči da mu nije bio cilj da ubije Kovačevića već da ga zastraši.\nNapadač ukrao auto u Solunu, 500 kilometara od Atine\nGrčka policija došla je do informacija koje potvrđuju da je napad dobro planiran, budući da je automobil "smart" kojim je atentator pobegao sa mesta zločina pa ga zatim zapalio, ukraden u okolini Soluna, centra severne regije Grčke, udaljenog čak 500 kilometara od prestonice. Osim toga, tablice koje su stavljene na "smart" ukradene su sa drugog vozila istog tipa, što potvrđuje da iza napada stoji ozbiljna kriminalna grupa.


Pretresali banjalučku filijalu Fonda PIO: Privođenja zbog invalidskih penzija | Glas Banja Luke - Nezavisni online magazin\nPretresali banjalučku filijalu Fonda PIO: Privođenja zbog invalidskih penzija\nBANJALUKA, 6. decembra – Inspektori Kriminalističke policije MUP-a RS priveli su u petak nekoliko službenika banjalučke filijale Fonda PIO i dva ljekara koji se dovode u vezu sa malverzacijama oko isplate invalidskih penzija.\n“Nezavisne” saznaju da su pod lupom dvije komisije Fonda PIO i to Komisija za procjenu radne sposobnosti i Komisija za reviziju radne nesposobnosti.\nInspektori su nekoliko časova pretresali prostorije banjalučke filijale u potrazi za dokumentacijom, odnosno materijalnim dokazima.\n“Nezavisnim” je potvrđeno da akcijom rukovodi Okružno tužilaštvo Banjaluka, te da je sve rezultat anonimnih prijava građana.\nMladen Milić, direktor Fonda PIO, izjavio je nakon pretresa da nema informacija o tome da li je neko od radnika uhapšen.\nIstakao je da su u pitanju redovne aktivnosti u sklopu zajedničke akcije koju sprovode MUP RS i Fond PIO.\n“Sve je dalje na Okružnom tužilaštvu Banjaluka, koje će na bazi izuzete dokumentacije odlučiti o tome da li će izdati nalog za nečije hapšenje”, izjavio je Milić.\nObjasnio je kako su povod za akciju anonimne prijave građana koje su stigle na besplatan telefon Fonda PIO u protekle dvije godine, a u okviru njihove akcije “Stop prevarama do penzije pošteno”.\nMilić je potvrdio da je MUP RS izuzeo određenu dokumentaciju koju će analizirati u narednom period, objavile su Nezavisne novine.\nDirektor Fonda PIO izjavio je, ukoliko neko od radnika bude uhapšen, da će prema njemu biti preduzete zakonom predviđene mjere.\nMilić je ujedno pozvao građane da za svako saznanje o korupciji u Fondu dojave putem besplatne telefonske linije ili pismenim putem.\nInače, u Fondu PIO ranije su rekli da posjeduju spisak na kojem su imena nešto manje od 6.000 ljudi koji su penzionisani na sumnjiv način i to uglavnom sa nalazima sa psihijatrijskih klinika iz Podgorice, Mostara, Srbije i nekih drugih mjesta.\nTakođe, i iz Boračke organizacije RS ranije su govorili da od ukupno 47.000 invalidskih penzija, najmanje 7.000 sporno te da se zna kako i na koji način su pojedini penzionisani.\n“Simptomatično je i to da većina doktora koji su bili u tim komisijama za invalidske penzije takođe ima uvjerenje o nekim oboljenjima u toku rata koje su, navodno, dobili kao sanitetlije. To mi znamo, ali se to krije i to ćemo istjerati na čistac”, rekli su tada u Boračkoj organizaciji RS.\nPredstavnici Ministarstva rada i boračko-invalidske zaštite RS, Boračke organizacije RS i Fonda PIO RS više puta su isticali da je javna tajna da je po pitanju penzionisanja bilo malverzacija i nekoliko puta su najavljivali odlučne akcije u vezi s ovim problemom.\nPrethodni članakPolicija provodi akciju „Petarde nisu igračke“\nNaredni članakLažne diplome potiču iz Banjaluke?


Pažnja bezbednjaka u BiH opasno popušta: PAPIRNI ZMAJ protiv pritajenog terorističkog tigra\nTeroristi u BiH ZABRANJENA TEMA za zapadne diplomate\n- Ako je tako, onda nije dobro, jer OBA raspolaže sa obaveštajnim podacima na osnovu kojih se sistemski može pristupiti rešavanju bilo kog problema koji je u vezi sa terorizmom u BiH – kaže Bojić.\n- Ovo društvo treba da traži i druge načine kako da se ovom pitanju posveti veća pažnja. Mora se raditi sa medijima, obrazovnim ustanovama, verskim organizacijama, pre svih sa Islamskom zajednicom – zaključuje Bojić.\n- Svesni smo da se ni mnogo razvijenije zemlje ne mogu izboriti protiv terorizma. U BiH je to još gore, jer sve dobija političku konotaciju. Potrebno je mnogo više pažnje da se započne dijalog o tome kako unaprediti bezbednosnu situaciju. Sadašnje strategije protiv organizovanog kriminala i terorizma su lepe na papiru, ali nažalost u javnosti nema dovoljno informacija o tome koliki je procenat njihovog provođenja. Takođe, za borbu protiv terorizma potrebno je više novca, a vidimo da su budžeti u BiH još na socijalnoj komponenti i na finansiranju javne uprave – kaže Hadžović.\n- Lako se ta udruženja mogu preko noći ugasiti, a potom registrovati u drugom kantonu ili u RS. Ne postoji čak ni njihov spisak na nivou BiH – kaže Hadžović.\nRadončić: Borba protiv radikalizma i terorizma je prioritet Ministarstva bezbednosti BiH\nPetrović: Zbog političke sujete bezbednosni sektor na nivou BiH prepušten Bošnjacima


Nemačka kancelarka insistira na jačoj evropskoj političkoj integraciji (SETimes.com)\nNemačka kancelarka insistira na jačoj evropskoj političkoj integraciji 09/06/2012\nTekuća kriza u evrozoni pokazala je da postoji potreba za jačom fiskalnom i političkom integracijom kako bi se spasao evro, rekla je u četvrtak nemačka kancelarka Angela Merkel.\nSvetla Dimitrova za Southeast European Times iz Sofije - 9.6.2012. Demonstrant sedi ispred Evropske centralne banke u Frankfurtu. Nemačka kancelarka Angela Merkel poziva na jaču fiskalnu i političku integraciju kako bi se sačuvao evro. [Reuters]\nNemačka kancelarka Angela Merkle rekla je u četvrtak (7. Jun) da postoji potreba za jačom političkom unijom koja je otvorena za pridruživanje svih zemalja EU, čak I ako bi to značilo stvaranje dvobrzinske Evrope. Dublja fiskalna i politička integracija, koja podrazumeva ustupanje većih nadležnosti institucijama EU, najbolji je odgovor na tekuću krizu u 17-članoj evrozoni, rekla je ona. „Pre svega nam je potrebna politička unija. Korak po korak od sada moramo da dajemo veće nadležnosti Evropi i dozvolimo Evropi veća kontrolna ovlašćenja“, rekla je Merkel u intervjuu nemačkoj televiziji ARD u četvrtak. Ona je to izjavila uoči redovnog samita lidera EU 28. juna. Nemačka kancelarka je međutim jasno stavila do znanja da predstojeći sastanak verovatno neće doneti neki veliki napredak. „Ne verujem da će na jednom samitu moći da se donese odluka o velikom prasku“, rekla je Merkel. „Ali, ono što radimo već neko vreme i o čemu će u junu svakako biti predstavljen radni plan jeste da kažemo da nam je potrebno više Evrope.“ Evropska komisija (EK) je u sredu predložila novu bankarsku direktivu kao korak ka bankarskoj uniji širom kontinenta. Tom zakonskom merom se poziva na bližu saradnju između zemalja i uvode se nova pravila za celokupnu EU vezana za oporavak banaka i donosi rezolucija koja će osigurati sredstva za odlučniju preventivnu akciju i odgovor na probleme u tom sektoru. „Korak po korak od sada moramo da prepuštamo više nadležnosti Evropi i da dozvolimo Evropi veća kontrolna ovlašćenja“, rekla je Merkel. [Rojters]\nAli, ne slažu se svi sa tim planom. „Što je više propisa, to su veći administrativni troškovi vođenja kompanije i postaje teže da se učini bilo šta, a banke će biti manje voljne da daju kredite. Zato stvaranje sve većeg administrativnog tereta u privatnom sektoru nije najbolja politika“, kaže za SETimes Nikolaj Vasilev, bivši investicioni bankar i bivši potpredsednik vlade. „Ako moraju da urade to, moraće da počnu sa zapadnoevropskim bankama“, jer banke u Bugarskoj i u istočnoj Evropi nisu one koje su „napravile najveće greške“. „Trebalo bi da počnu sa regulisanjem vlada“, rekao je Vasilev. Slični tekstoviLoading\nMeđutim, prema rečima Marina Lesenskog, političkog analitičara sa Instituta Otvoreno društvo u Sofiji, definitivno postoji potreba za koracima za jačanje EU. „Bugarskoj je potrebna EU, tako da što je jača i ujedinjenija to bolje“, rekao je on za SETimes. „Sa tog stanovišta, svaki korak nametanja zajedničkih odluka puno je bolji nego da zemlje donose svoje individualne odluke“.\nBugarska bi trebalo da se pridruži svakoj takvoj uniji -- političkoj ili bankarskoj -- ali treba pažljivo da ispita detalje, dodao je Lesenski. „Situacija u Evropi je zaista kritična“, naglasio je taj analitičar, dodajući da pred EU stoje dve alternative. Ovaj tekst naručio je SETimes.com.


Višečlanim porodicama obezbijediti odgovarajući status - FILTER\nVišečlanim porodicama obezbijediti odgovarajući status\nIzvor: Grad Istočno Sarajevo\nGradonačelnik Istočnog Sarajeva Ljubiša Ćosić razgovarao je danas sa predstavnicima opštinskih udruženja koja okupljaju višečlane porodice o rješavanju statusa ove kategorije stanovništva.\nKonstatovano je da je pitanje statusa višečlanih porodica potrebno sistemski riješiti, te da bi ova udruženja trebalo proglasiti udruženjima od posebnog značaja.\nPredstavnici udruženja istakli su da višečlane porodice ne treba posmatrati kao socijalno ugroženu kategoriju stanovništva, nego kao pozitivan primjer koji treba stimulisati odgovarajućom podrškom svih nivoa vlasti. U udruženjima višečlanih porodica smatraju da njihovi članovi treba da imaju prednost pri zapošljavanju, subvenciju za plaćanje javnih i komunalnih usluga, ali i prioritet prilikom određivanja studentskih stipendija i drugih vidova podrške koju obezbjeđuju lokalne zajednice.\nGradonačelnik Ćosić rekao je da bi o ovim pitanjima trebalo da razgovara sa predstavnicima opštinskih vlasti, kako bi modeli podrške bili usklađeni na nivou grada, te podsjetio da je u prethodnom periodu preduzeo značajne aktivnosti u oblasti pronatalitetne politike u opštini Istočno Novo Sarajevo.\nĆosić je izrazio spremnost da se udruženjima višečlanih porodica obezbijedi status od posebnog značaja i najavio aktivnosti na izradi socijalne karte građana Istočnog Sarajeva, koja bi pomogla da se ustanovi precizna evidencija o svim višečlanim porodicama, ali i socijalnom stanju stanovništva na području grada.\nTags: višečlane porodice Grad Istočno Sarajevo Ljubiša Ćosić\nPrethodna Počela vakcinacija radnika Doma zdravlja Pale\nSledeća SNSD i DEMOS: Promjene u funkcionisanju gradske vlasti\nPlanirani radovi na dalekovodu Sokolovići\nSutra revakcinacija zaposlenih u Domu za stara lica u Istočnoj Ilidži\nDogovorena obnova elektromreže u Foči\nKomšić potvrdio da je slovenački predsjednik pitao o mirnom razlazu BiH; Oglasili se Janša i Pahor


Hyundai pogođen štrajkovima u Južnoj Koreji - Auto Republika\nПочетна Life Biznis Hyundai pogođen štrajkovima u Južnoj Koreji\nHyundai Motor doživljava prekide u proizvodnji u proizvodnim pogonima u Koreji zbog štrajkova koje su organizovali sindikati. Razlog su nesuglasice u vezi sa platama.\nThe Korea Herald je saopštio da se Hyundai suočio sa privremenim zastojem u proizvodnji kada je glavni sindikat uveo parcijalnu obustavu rada u trajanju od šest časova. U izveštaju se kaže da je planiran štrajk od 12 časova, jer nije došlo do ostvarivanja dogovora.\nKorejski list je primetio da je ovo sedma uzastopna godina u kojoj sindikati organizuju štrajkove. Krajem juna nije došlo do dogovora, nakon što je Hyundai Motor predložio povišice i bonuse za koje je sindikat rekao da „ne ispunjavaju očekivanja“.\nSindikat zahteva povećanje od 5,3 odsto na osnovnu mesečnu platu kao i dodatak na prebacivanje plana u vrednosti do 30 odsto neto profita Hyundai Motora iz 2017.\nSindikat i predstavnici kompanije će održati još jednu rundu pregovora, sa ciljem da se pronađe kompromis pre početka sezone godišnjih odmora, krajem ovog meseca, kaže se u izveštaju.\nTakođe, sindikat je zakazao interni sastanak da bi odlučio da li da sprovede dodatne štrajkove sledeće nedelje.\ntagovi: hyundai hyundai motor sindikati štrajk\nprethodni Kompaniji Robert Bosch naloženo da preda svu elektronsku poštu povezanu sa "dizelgejtom"\nsledeći Konkurencija će prestići Teslu u narednih par godina pokazuju studije


Predlog premijera Crne Gore Zdravka Krivokapića o rekonstrukciji Vlade je dobra osnova za dalje pregovore kako bi se trenutna politička situacija u zemlji rešila onako kako građani očekuju, kazao je poslanik i potpredsednik Demokrata Vladimir Martinović. On je dodao da zakazivanje sednice Skupštine Crne Gore oko gorućih pitanja mora biti stvar dogovora svih konstituenata parlamentarne većine.\n“I ranije smo rekli da ćemo podržati, ako premijer bude smatrao da je potrebno Vladu osnažiti, rekonstruisati i, ako to bude dogovor većine, da Demokratska Crna Gora neće biti deo problema već deo rešenja. Ja sam načelno zadovoljan ovakvim saopštenjem i stavom premijera Krivokapića iz razloga što su ovo dobre polazne osnove da krenemo u dalje pregovore kako bi se ova situacija rešila onako kako očekuju i građani Crne Gore”, istakao je Martinović.\nPrema Krivokapićevom predlogu, koji je izneo u utorak uveče, Vlada će nakon rekonstrukcije imati tri potpredsjednika, a resori koji su se pokazali kao obimni sa aspekta njihove funkcionalnosti biće podeljeni saglasno dogovoru predsednika Vlade i parlamentarne većine.\n“Rekonstrukcija Vlade, na prethodno definisanim osnovama, podrazumeva činjenicu da se naredni parlamentarni izbori neće održati pre redovnog roka, odnosno 2024. godine”, rekao je Krivokapić.\nKrivokapić je kazao da će za to vreme Vlada i skupštinska većina ubrzano raditi na pristupanju Crne Gore Evropskoj Uniji i ostalim planiranim reformama na jačanju ekonomskog prosperiteta i pravne bezbednosti građana.\nOn je naveo da politički subjekti koji konstituišu vlast i Vlada stavljaju moratorijum na sva pitanja koja nemaju široki društveni konsenzus i duboko dele crnogorsko društvo.\n“Nakon izbora tužilačkog saveta i rekonstrukcije Vlade, Skupština će prioritetno razmotriti sve zakonske akte koji su u proceduri predloženi od strane Vlade”, rekao je Krivokapić.\nKrivokapić je naveo da je, prema tim principima, predlaganje potpredsednika autonomno pravo premijera.\n“Resori koji su se pokazali kao obimni sa aspekta njihove funkcionalnosti biće podeljeni saglasno dogovoru premijera i parlamentarne većine”, dodao je Krivokapić.\n“Kandidate za nove ministre predlaže premijer nakon konsultacija sa parlamentarnom većinom, posebno vodeći računa o prošlogodišnjem sporazumu nosioca tri izborne liste, kompetentnosti i rodnoj ravnopravnosti”, zaključio je Krivokapić.


Crvenu zvezdu je do ubedljive pobede vodio supertalentovani Boriša Simanić sa 18 poena i 10 skokova, a fenomenalan učinak je imao i Stefan Đorđević, koji je takođe zabeležio dabl-dabl učinak. Utakmicu je završio sa po 15 poena i skokova. Dvocifreni kod crveno-belih su bili Aleksa Radanov sa 18 poena, Stefan Momirov je ubacio 15, dok su po 11 poena postigli Petar Rebić i Ivan Ćorović.\nU redovima Partizana bolji od ostalih je bio Boris Latinović sa 16 poena, dok su po 11 postigli Miloš Glišić, Stefan Adžić, Tadija Tadić i Srećko Gašić.\nCrvena zvezda će u finalu od 20 sati igrati protiv sarajevskih Sparsa, koji su u polufinalu ubedljivo savladali Cedevitu sa 104:77.\nPodsetimo, samo će šampion obezbediti plasman na fajnal for Evrolige u Berlinu.\nPlasman na završnom turniru su već obezbedili Real, Mega Leks i Žalgiris.


Tanjug 11. decembra 2018. 19:39\nISTOČNO SARAJEVO – Predsedavajući Predsedništva Bosne i Hercegovine Milorad Dodik izjavio je danas u Istočnom Sarajevu da će konsultacije članova Predsedništva sa političkim strankama zastupljenim u Predstavničkom domu Parlamentarne skupštine BiH o imenovanju mandatara za novi saziv Saveta ministara biti obavljene pisanim putem.\n„Otkazao sam konsultacije i od političkih partija zatražio da to urade pisanim putem“, naveo je Dodik, prenosi RTRS.\n„Uobičajeno je da predložite predsedavajućeg i da on vodi konsultacije. To je svugde tako, ali bošnjacki predstavnici sada traže, koliko sam čuo, pisani dogovor o tome. To nikada nije urađeno i to samo govori da oni neće da formiramo brzo Savet ministara i krenemo da radimo“, dodao je Dodik.\nOn je izjavio novinarima da namera da se konsultacije obave zajedno, usmeno, nije uspela, jer u prostorijama gde je trebalo da budu održane, nije bilo zastave Republike Srpske, odnosno bošnjački član Predsedništva BiH tražio je da ta prostorija „bude dekorisana onako kako njemu odgovara“.\n„I dalje ostaje problem zastave jer su istaknute dve zastave BiH od kojih jedna predstavlja BiH, a druga Federaciju BiH i ja kao srpski član Predsedništva BiH ne želim da radim pod zastavama koje mene ne predstavljaju“, naglasio je Dodik.\n„Sačekaćemo dan-dva i kada dođu sve te konsultacije predložiću Predsedništvu da bude izabran predsedavajući Saveta ministara“, saopštio je Dodik.\nOn je rekao da je pre dva dana razgovarao telefonom sa hrvatskim članom Predsedništva BiH Željkom Komšicem, koji se saglasio da za danas budu zakazane konsultacije, a da je bošnjački član Šefik Džaferović rekao da u principu nema ništa protiv toga, ali da smatra da je potrebno još mesec ili mesec i po dana da se dođe do „rašcišćavanja situacije u FBiH“, da bi oni izašli sa kompaktnim predlogom.\n„Mislim da se sa tih mesec-dva dana kupuje vreme zbog nekih problema i odnosa u FBiH“, ocenio je Dodik.\n„Na toj sednici predložiću izmene Poslovnika o radu, a ići ce i predlog izmene Zakona o zastavi, gde će kasnije biti regulisano pitanje. Ja pod te dve zastave ne želim da učestvujem i da radim i oni moraju da to razumeju“, poručio je Dodik.\nOn je ponovio da neće odustati od price da Republika Srpska bude vidljiva u svemu jer član jedan stav tri Ustava BiH kaže da je BiH sastavljena od dva ravnopravna entiteta, naglasivši da taj član mora da se vidi svuda u zajednickim institucijama.\n„Sa tim stvarima vezano za Republiku Srpsku ja ne želim da se igram. Meni je stalo do Republike Srpske, a nije mi stalo do BiH i oni moraju da nauče tu lekciju. Mi ne idemo u Sarajevo da participiramo. Mi hoćemo da budemo reprezentativno uvažavani“, istakao je Dodik.


Theresa May pod sve većim pritiskom da podnese ostavku\nBritanska premijerka Theresa May odlazi sa konferencije za novinare u Briselu, 22. mart 2019.\nBritanska premijerka Theresa May je pod sve većim pritiskom članova vladajuće stranke da podnese ostavku, da bi se prikupila dovoljna podrška za njen sporazum sa Evropskom unijom o Brexitu, prenose u nedjelju britanski mediji.\nVisoki zvaničnici Konzervativne stranke traže od May da prizna da joj je politička pozicija oslabljena i da napusti položaj premijerke. Međutim, za sada nema nagovještaja da će se premijerka odlučiti na taj potez.\nMay do sada nije bila u mogućnosti da prikupi dovoljnu podršku u parlamentu za sporazum koji je sa Briselom postigla prošle godine. Poslanici su dva puta glasali protiv njenog plana o povlačenju iz EU.\nBritanija je trebalo zvanično da izađe iz unije 29. marta, ali je zbog odbijanja parlamenta da usvoji njen plan, May prošle nedjelje zatražila od evropskih lidera da odlože Brexit.\nLideri su pristali da odlože izlazak Britanije do 22. maja, uoči izbora za Evropski parlament, ako premijeka ubijedi parlament da ipak podrži dva puta odbačeni sporazum.\nU protivnom, Britanija ima rok do 12. aprila da odluči između napuštanja unije bez sporazuma ili da preduzme radikalnije korake: da odustane od odluke o napuštanju EU ili da održi novi referendum.\nStotine hiljada ljudi na protestu protiv Brexita u Londonu


U Sofiji održana 5. međunarodna konferencija „Smanjenje gubitaka vode u vodovodnim sistemima“ – Water Loss d.o.o.\nU Sofiji održana 5. međunarodna konferencija „Smanjenje gubitaka vode u vodovodnim sistemima“\nadmin Novembar 20, 2012\t No comments\nU glavnom gradu Bugarske, Sofiji je od 19. do 20. novembra održana 5. međunarodna konferencija „Smanjenje gubitaka vode u vodovodnim sistemima“. Ovo je najveća regionalna konferencija koja se bavi problematikom gubitaka vode i\nKonferenciji su prisustvovali eksperti i predstavnici vodovoda iz Bugarske, Albanije, Makedonije, Srbije, Hrvatske, Bosne i Hercegovine, Rumunije, Grčke, Kipra, Francuske, Italije i Velike Britanije.\nNa konferenciji su razmijenjena iskustva, te predstavljene nove tehnologije primjenjive za efikasno smanjenje gubitaka vode, koje predstavlja problem u svim zemljama u regiji.\nU okviru konferencije je održan okrugli sto „Razmjena iskustava iz oblasti smanjenja gubitaka vode između partnera u Jugoistočnoj Evropi (WOP SEE). WOP-SEE je mreža partnera koji zajednički rade kako bi omogućili funkcionisanje partnerstava među vodovodima širom Jugoistočne Evrope i ima konačni cilj da komunalnim preduzećima omogući da uče jedna od drugih na neprofitnoj osnovi.\nDetekcija gubitaka vode u Vitezu\nU Tuzli održan seminar na temu: ” Smanjenje gubitaka vode”


Kompanija „Kontinental Vind Partners“ (Continental Wind Partners) najavila je da će ove godine u Kovinu početi izgradnja vetroparka „Čibuk 1“ snage 145MW. Ova kompanija uložiće oko 300 miliona evra u ovaj projekat. Inače, predstavnici opštine Kovin su u decembru 2013. godine potpisali ugovor sa predstavnicima kompanije „Kontinental Vind Partners“ o …\nSolarna elektrana u Blacu\nU selu Vrbovac, kod Blaca, u radu je solarna elektrana snage 10,5kW. Elektrana je napravljena za 8 meseci, njena vrednost je 30 hiljada evra, a u vlasništvu je TV mehaničara Dragoljuba Petrovića. Na ideju da izgradi solarnu elektranu, Petrović je došao proučavajući svetske tokove nakon čega je odlučio da svoju …\nNa jučerašnjoj sednici Vlade Republike Srbije usvojen je predlog Strategije razvoja energetike do 2025. godine, sa projekcijama do 2030. godine. U Nacrtu ove strategije procenjeno je da Srbija ima velike potencijale u oblasti obnovljivih izvora energije, kao i da treba više da se oslanja na takozvanu „zelenu” energiju. Korišćenjem energije …\n1 … 1.061 1.062 1.063 1.064 1.065 … 1.079


BiH: 16 dana aktivizma protiv rodnog nasilja - Klix.ba\nBiH: 16 dana aktivizma protiv rodnog nasilja\n24.11.2009. u 13:25\nFondacija "Cure" iz nevladinog sektora Bosne i Hercegovine te Fondacija lokalne demokratije najavile su na današnjoj pres-konferenciji u Sarajevu kampanju "16 dana aktivizma protiv rodnog nasilja u BiH" kao dio istoimene globalne kampanje.\nAktivnosti počinju 25. novembra širom BiH, kada se obilježava Međunarodni dan borbe protiv nasilja čije su žrtve žene, završavaju 10. decembra na Međunarodni dan ljudskih prava a u međuvremenu će biti označeno više datuma karakterističnih po aktivizmu za ljudska prava. Među njima je 29. novembar, Međunarodni dan braniteljica ljudskih prava, za kada su organizatori kampanje najavili predstavljanje žena inicijatorki promjena u bosanskohercegovačkom društvu.\nMoto kampanje u 2009. godini je: "Posveti se. Djeluj. Zahtijevaj: možemo zaustaviti nasilje protiv žena", a naglašava da svako ima ulogu u zaustavljanju nasilja zasnovanom na rodnoj različitosti.\nGlobalnu kampanju "16 dana aktivizma" uspostavili su 1991. godine Institut za globalno liderstvo žena i Centar za globalno liderstvo žena.\nObilježavaju je aktivistkinje i aktivisti širom svijeta koji koriste okvir ljudskih prava da bi pozivali na zaustavljanje svih oblika nasilja protiv žena.\nOd 1991. kampanja je nastavila da se širi, osiguravajući učesnicama da koriste period pojačane međunarodne pažnje (između 25. novembra i 10. decembra) za podršku svojim lokalnim naporima.\nTokom posljednje dvije decenije, više od 2.800 organizacija iz približno 156 zemalja učestvovalo je u kampanji.\nSerija "Nestali" 749\nprije 7h 23m 176\nprije 19h 59m 50\nprije 22h 33m 17\nNadareni učenik 40\nprije 2h 51m 43\nZavršena priča 48\nprije 5h 38m 58


Obeležena 100-godišnjica Udruženja rezervnih vojnih starešina i ratnika - Grad Prokuplje\nUdruženje rezervnih vojnih starešina i ratnika u Prokuplju, održalo je svečanu sednicu, posvećenu 100-godišnjici postojanja i rada u Srbiji. Sednici je, pored predstavnika boračkih organizacija, prisustvovao i zamenik gradonačelnika Prokuplja Miroljub Paunović.\nPredsednik prokupačke organizacije, Sandre Petkoski, rekao je da je ova organizacija formirana 15. septembra 1919. godine i da je njen prvi predsednik bio legendarni komandant Stepa Stepanović.\n-Članovi Udruženja, njih 250 iz Prokuplja i drugih opština Topličkog okruga, uvek su spremni da daju svoj doprinos, kada je u pitanju odbrana otadžbine i njenog naroda. U mirnodopskom periodu, organizujemo stalna predavanja iz različitih vojnih oblasti, posećujemo značajna istorijska mesta iz oslobodilačkih ratova Srbije i organizujemo druženje sa srodnim organizacijama širom Srbije, izjavio je on i dodao da su oni, u proteklom periodu, imali dobru saradnju sa komandom garnizona u Prokuplju, lokalnom samoupravom i mnogim boračkim organizacijama.\nZa izuzetan doprinos u radu Udruženja, priznanja su dodeljena komandi garnizona u Prokuplju, Miroljubu Paunoviću, Svetislavu Milenkoviću, Aleksandru Trajkoviću i Vukoji Andriću.\nNakon svečanog dela sednice, održano je i predavanje na temu „Proboj Solunskog fronta“.


Finansiranje projekta HORIS – Održana XXIII sednica Socijalno – ekonomskog saveta Opštine Ruma | HORIS RUMA\nOpština Ruma redovnim održavanje sednica Socijalno – ekonomskog saveta Opštine Ruma (SES) nastavlja rad na unapređenju socijalnog dijaloga i ovo savetodavno telo stremi da posreduje efikasnijoj saradnji na relaciji lokalna samouprava – poslodavci – sindikati.\nKao i do sada i danas su članovi SES-a razgovarali o budžetu Opštine Ruma, konkretno ovog puta o predstojećem rebalansu budžeta, koji će se u ponedeljak naći pred odbornicima lokalnog parlamenta.\nPredsedavajući SES-a načelnik Opštinske uprave Dušan LJubišić upoznao je članove Saveta o prilivu značajnih sredstava sa viših nivoa vlasti, koji će biti raspoređeni u novoj Odluci o budžetu, ali i o sredstvima Evropske unije koja u Rumi sa 400.000 evra finansira projekat “HORIS”.\nNa sednici je bilo govora o aktuelnoj situaciji u Opštini Ruma. Na Savetu su razmatrane mere pomoći Opštine Ruma u saniranju posledica olujnog nevremena(17.09.2017.), ali i ekonomskoj situaciji i otvaranju fabrike nudli(5. oktobar 2017.) i drugim privrednim aktivnostima.\nLJubišić je obavestio članove SES-a da je otvaranje renovirane benziske stanice NIS-a (ul. V. Nazora) zakazano za sledeću sedmicu, ali i da je ova kompanija, zbog dobre saradnje sa lokalnom samoupravom, odlučila da donira 1,5 miliona dinara za dečiji mobilijar u vrtiću u Prvomajskoj ulici.\nNa sednici je konstatovan prestanak članstva u SES-u zamenici Opštine Ruma Marije Stojčević, a novi član Saveta ispred lokalne samouprave je predsednik SO Ruma Stevan Kovačević.


Mišljenja i stavovi građana o NVO sektoru\nVećina građana i građanki smatra da je delovanje civilnog sektora „korisno“ i to u oblastima smanjenja nasilja u porodici, zaštite dečjih prava i položaja ljudi sa posebnim potrebama kao i zaštite životne sredine.\nOvo je jedan od glavnih zaključaka istraživanja „Mišljenja i stavovi građana o NVO sektoru“ koje su sproveli agencija ProPozitiv i Biro za društvena istraživanja (BIRODI), uz podršku Američke agencije za međunarodni razvoj i Instituta za održive zajednice, koje je predstavljeno javnosti u utorak, 16. decembra u prostoru Impact Hub-a u Beogradu. Rezultati istraživanja pokazuju da raste broj građana i građanki koji su preduzeli neku akciju da bi rešili problem u svojoj zajednici (u istraživanju rađenom 2009. godine 11% ispitanika/ca bi se društveno angažovalo, a ove godine 16%). Porastao je, u poređenju sa istraživanjem rađenim pre pet godina, i broj građana i građanki koji su, udruženi, učinili nešto za dobrobit svoje lokalne zajednice: pre pet godina bilo je 16% onih koji su se angažovali oko rešavanja nekog problema, dok ih je ove godine 24%.\nPrema ovom istraživanju, za 7 % je porastao broj građana i građanki koji bi posvetili svoje vreme a čak za 14% je porastao broj onih koji bi donirali svoj novac za poboljšanje života drugih u svojoj zajednici. Zanimljivi su i rezultati koji pokazuju šta je to što građane i građanke motiviše da se uključe u neku akciju organizacija civilnog društva (OCD). Građani kažu da bi se uključili u akcije ako su u njih već uključeni ljudi kojima veruju ali i kada im je predložen konkretan cilj, raspored aktivnosti i plan rada. „I dalje postoji negativan stav prema udruženjima građana, kao i ranijih godina. Ipak, istraživanje pokazuje da se broj građana i građanki sa ovakvim stavom smanjuje, a da raste broj onih koji su neutralni u svom odnosu prema udruženjima i trećem sektoru uopšte. Takođe, sve je više onih koji uopšte imaju nekakav stav o udruženjima građana, i taj trend vidimo u zadnjih 8 godina. Situacija se dakle menja. Polako, ali na bolje.“, objasnio je Dragan Srećković iz Instituta za održive zajednice, koji je ovo istraživanje i sproveo u okviru progama „Građansko društvo za budućnost“.\nZanimljivo je i to da bi se, u poređenju sa istraživanjem iz 2009.godine, sada manji broj ljudi peticijom obratio nekom državnom funkcioneru ili političkom lideru da bi ostvario neki cilj opšteg dobra a i manji je broj onih koji navode da su peticije u kojima su učestvovali imale pozitivan ishod, tj da su uspele. Čak za 10 % je manji broj građana koji kažu da su peticije koje su potpisali urodile plodom. Saša Jovančević iz agencije ProPozitiv naveo je da najveći nivo aktivizma pokazuju mladi i obrazovani ljudi, i da su to oni koji prepoznaju značaj udruženja građana za izgradnju pravičnijeg i solidarnijeg društva. Detalje ovog istraživanja možete pogledati OVDE\nPored generalnog stava građana o OCD, istraživali smo i na koji način vide rad naših partnera, njihove aktivnosti i posebno, koliko im je razumljiv jezik kojim im se obraćaju i kako ocenjuju njihove propagandne materijale. Prezentacija sa više detalja nalazi se OVDE


Izložbu o infrastrukturi "Ništa više nije daleko" videlo više od 3.000 ljudi - Ekonomija - Dnevni list Danas\nPočetna » Ekonomija » Izložbu o infrastrukturi „Ništa više nije daleko“ videlo više od 3.000 ljudi\nIzložbu o infrastrukturi „Ništa više nije daleko“ videlo više od 3.000 ljudi\nIzložbu Srbija 2019. – godina infrastrukture „Ništa više nije daleko“ u Palati Srbije videlo je nekoliko hiljada građana, koji su imali prilike da se upoznaju sa najvažnijim rezultatima i projektima u oblasti infrastrukture, saobraćaja i građevinarstva, saopštilo je Ministarstvo infrastrukture.\n4Piše: Danas Online 23. decembra 2019. 17.48 Izmenjeno: 18.01\n“Činjenica da je izložbu Srbija 2019. – godina infrastrukture „Ništa više nije daleko“ za nekoliko dana videlo više od 3.000 ljudi svih uzrasta pokazuje da građani prepoznaju koliko je sve što se radi u infrastrukturi važno za razvoj Srbije i za budućnost građana. Želeli smo ne samo da pokažemo šta smo uradili, na zanimljiv i edukativan način, nego i da istinski dožive sve što je urađeno u infrastrukturi: da prođu kroz tunel Manajle, da priđu mostu Vrla, da osete kako je voziti se novim Štadlerovim vozovima, da izbliza vide kako će izgledati stanovi za snage bezbednosti, ili da naprave virtuelnu turu Beogradom na vodi”, rekla jeministarka građevinarstva, saobraćaja i infrastrukture Zorana Mihajlović.\nKako se dodaje u saopštenju, tokom šest dana posle svečanog otvaranja, izložbu je obišlo oko 1.400 studenata, učenika gimnazija i strukovnih škola, blizu 200 zaposlenih iz Republičkog geodetskog zavoda iz cele Srbije, kao i oko 1.500 građana koji su iskoristili priliku da vide izložbu tokom četiri dana koliko su vrata Palate Srbije bila otvorena za sve posetioce.\nIdejni autori izložbe koja je postavljena u Palati Srbije, Srbija 2019. – godina infrastrukture „Ništa više nije daleko“ je tim zaposlenih u kabinetu potpredsednice Vlade Srbije i ministarke građevinarstva, saobraćaja i infrastrukture Zorane Mihajlović, a pokrovitelji izložbe su Vlada Srbije i i predsednik Srbije Aleksandar Vučić koji je izložbu i otvorio.\nKako se dodaje u saopštenju ministarstva, izložba “Srbija 2019. – godina infrastrukture: Ništa više nije daleko” podeljena je u pet tematskih sala, u kojima su predstavljeni objekti, fotografije i filmovi o investicijama u svim oblastima infrastrukture, saobraćaja i građevinarstva.\nU sali Koridor 10 posetioci su, između ostalog, mogu da prođu kroz makete tunela Manajle i mosta Vrla i saznaju najvažnije informacije u vezi sa izgradnjom ovog auto-puta, navodi se u saopštenju.\nU sali “Miloš Veliki” nalazile su se informacije i fotografije u vezi s auto-putem od Beograda do Čačka, a deo ove sale posvećen je srpskom vladaru, knezu Milošu Obrenoviću, po kojem je auto-put dobio ime, sa knezovom odećom i dokumentima iz njegovog vremena.\nU sali Železnica posetioci, između ostalog, mogu da osete kako izgleda vožnja novim vozovima koji saobraćaju rekonstruisanim prugama, isprobaju vagon-restoran i vide veliku mapu srpskih pruga. U sali Avio-saobraćaj prestavljena su tri međunarodna aerodroma u Srbiji, istorija vazduhoplovstva i institucije u vazdušnom saobraćaju, a posebna zanimljivost su simulatori sletanja na aerodrome, dodaje ministarstvo.\nU petoj sali predstavljeni su luke i brodogradilišta u Srbiji, novi savremeni sistemi i uređaji za upravljanje plovidbom, a deo sale posvećen je ulaganjima u komunalnu infrastrukturu, uključujući fabrike vode i postrojenja za prečišćavanje otpadnih voda, kao i savremene sisteme za prikupljanje i preradu čvrstog otpada.\nKako je saopštilo ministasrtvo, posetioci izložbe mogli su da vide i multimedijalnu prezentaciju “Beograda na vodi” i prođu virtuelnu turu kroz naseljem. Takođe su bili prikazana mesta na kojima će se graditi stanovi za pripadnike vojske, policije i bezbednosnih službi i segmenti oglednog stana.\nInfrastruktura, Izložba, Zorana Mihajlović\nIzložbu Srbija 2019 – godina infrastrukture videlo više od 3.000 ljudi\n23. decembra 2019. u 18.14\n23. decembra 2019. u 19.30\nJoan Kšić kaže:\nDobro, i šta sad? I da je 3 milijona…\n23. decembra 2019. u 23.06\nBudalaštine jkoje im je vučić servirao u vidu izložbe, videlo jre 3.000 spontano dovedenih članova sns.


Mali je, na konferenciji za novinare nakon 92. redovne sednice Socijalno-ekonomskog saveta Republike Srbije, precizirao da je sadašnja minimalna zarada 27.022 dinara, a da će, posle povećanja, iznositi 30.022 dinara.\nMinistar je ukazao na to da će odluku o povećanju minimalne zarade doneti Vlada Srbije jer članovi Socijalno-ekonomskog saveta ni na današnjoj sednici nisu postigli dogovor o tome koliko treba da iznosi povišica.\nPrema njegovim rečima, stav poslodavaca jeste da se minimalna cena poveća za pet do šest odsto i da su to realne mogućnosti privrede, dok sindikati traže da se ona uveća za najmanje 20 odsto.\nOn je naveo da se procenjuje da minimalac od približno 27.000 dinara sada u Srbiji prima oko 350.000 zaposlenih.\nMinistar za rad, zapošljavanje, boračka i socijalna pitanja Zoran Đorđević, koji je i predsedavajući Savetu, ocenio da je da su reforme koje je predsednik Srbije Aleksandar Vučić pokrenuo 2014. godine rezultirale time da povećanje minimalne cene rada danas bude više nego ikada.\nĐorđević je rekao da Vlada želi da to povećanje bude u skladu sa realnim osnovama i da doprinese poboljšanju životnog standarda i većem broju investicija.\nJavni dug je danas 51,9 odsto, nezaposlenost 10,3 odsto, inflacija 1,6 odsto, a imamo i realno povećanje bruto domaćeg proizvoda, što pokazuje da Srbija napreduje u svakom smislu, poručio je ministar.


PANČEVO – Vlast u Pančevu već tri godine obećava građankama i građanima bolji život, nova radna mesta i investicije, a ništa od svega toga nije realizovano. Možda će nešto od obećanog biti urađeno u predstojećoj predizbornoj kampanji, rekao je za Slobodnu Vojvodinu odbornik Lige socijaldemokrata Vojvodine u Skupštini Grada Pančeva Vladan Keljević.\nČardak od obećanih investicija\nOn ističe da je na poslednjoj sednici skupštine, 9. februara, kad su bile razmatrane odluke o izdavanju u zakup građevinskog zemljišta potencijalnim investitorima, gradonačelnik Pavle Radanov, pred svim odbornicima, rekao kako će novom odlukom otvoriti put investitorima i da će mnoge stvari krenuti nabolje za sve Pančevce i Pančevke. – Međutim, sve ovo deluje kao još jedna prazna priča, koje su nam se servirale u ove tri godine otkako je došlo do promene vlasti 2012, pa i rekonstrukcije. Od priče o investitorima u gradu Pančevu, otvaranju novih radnih mesta dosad se ništa nije desilo, tako da sve ovo što je sad rečeno na poslednjoj senici skupštine deluje kao neki čardak ni na nebu ni na zemlji. A pančevačka vlast samo priča i ništa ne dela u praksi – naglašava Keljević.\nOdbornik LSV ističe i da se vlastodršci sve češće hvale dolaskom kompanije „Lidl“, koja je pre godinu dana zatražila izradu dokumentacije za parcelu za izgradnju svog supermarketa u Pančevu. Odlukom koja je usvojena 9. februara izaći će se u susret i kompaniji „Lidl“, kao i bilo kojoj drugoj, da zakonski brže dođu do papira za gradsko građevinsko zemljište i dozvola za izgradnju, Međutim, kako navodi Keljević, ništa od te investicije još nije potvrđeno i serviranje pančevačkoj javnosti da će „Lidl“ otvoriti svoj supermarket je nešto što je na početku.\n– Uz to, pančevački političari su zaboravili da nije isto imati 20 novih radnih mesta u nekoj proizvodnji, u nekim fabrikama kao i u nekim trgovinama, supermarketima – dodao je on.\nOd infrastrukture gotova samo jedna trafostanica\n– Poslednje tri godine Pančevkama i Pančevcima se pričaju priče kako ćemo se infrastrukturno snabdeti, pogotovo severna industrijska zona, odnosno jedini deo gde Pančevo može da privuče fabrike i nove investicione pogone, gde bi se mogla otvoriti nova radna mesta. Od čitave te obećavane infrastukture i sređivanja industrijske zone imamo priliku da vidimo da je završena samo jedna trafostanica. To je još jedno mazanje očiju građanima Pančeva i sve ovo više liči na početak predizborne kampanje nego na zaista pravo delanje naše gradske vlasti – kaže odbornik LSV u pančevačkoj Skupštini Vladan Keljević.


RTCG - Radio Televizija Crne Gore - Nacionalni javni servis :: Svijet :: Erdogan se neće sastati sa Pensom\n16. 10. 2019. 16:05 >> 16:03 4\nRAZGOVARAĆE SAMO S TRAMPOM\nErdogan se neće sastati sa Pensom\nTurski predsjednik Redžep Tajip Erdogan rekao je danas da neće razgovarati sa potpredsjednikom SAD Majkom Pensom i državnim sekretarom Majkom Pompeom koji dolaze u Ankaru da traže prekid turske ofanzive u Siriji.\n"Neću ga (Pensa) sresti. Oni će se sastati sa svojim kolegama. Ja ću samo razgovorarati sa (Donaldom) Trampom ako dođe", rekao je Erdgoan za Skaj Njus poslije sastanka sa poslanicima vladajuće stranke u parlamentu.\nBijela kuća je najavila da će se Pens sastati sa Erdoganom u četvrtak prilikom posjete Ankari u nastojanju da izdejstvuje prekid vatre na severu Sirije gdje je Ankara krenula u vojnu ofanzivu protiv kurdskih snaga.\nI poslije Erdoganove izjave Bijela kuća je saopštila da će američki potpredsjednik krenuti danas u Tursku kao što je predviđeno uprkos odbijanja turskog predsjednika da se sastane sa njim.\nAnkara je prije osam dana krenula u ofanzivu na sjeveroistoku Sirije protiv kurdskih snaga koje drže tu oblast pod kontrolom.


Saopštenje: Ministar Bošković se sastao sa ambasadorom Slovačke Republike\nDatum objave: 08.04.2016 13:57 | Autor: PR služba Ministarstva prosvjete\nMinistar prosvjete mr Predrag Bošković sastao se danas, 8. aprila sa ambasadorom Slovačke Republike u Crnoj Gori Nj. E. Romanom Hlobenom sa kojim je razgovarao o obrazovnom sistemu Crne Gore, izazovima u oblasti obrazovanja, kao i o poboljšanju saradnje dviju država u ovoj oblasti.\nAmbasador Slovačke Republike je čestitao jubilej decenije nezavisnosti Crne Gore i pohvalio odgovornu politiku Vlade Crne Gore.\nOn je predložio da se uspostavi saradnja između podgoričkog Fakulteta političkih nauka i Fakulteta političkih nauka u Banskoj Bistrici kako bi studenti u ovoj oblasti razmjenjivali iskustva i bili u mogućnosti da upoznaju političke sisteme obije države.\nTakođe, ambasador Hloben je izrazio mišljenje da bi postojeći Protokol o saradnji u oblasti obrazovanja trebalo obnoviti u cilju povećanja mogućnosti za mobilnost studenata i profesora.\nMinistar Bošković je zahvalio na posjeti i podsjetio da je Slovačka Republika umnogome pomogla Crnoj Gori na putu ka nezavisnosti, Evropskoj uniji i NATO-u. On je kazao da se nada da će trajno biti zatvorena pregovaračka poglavlja u oblasti obrazovanja za vrijeme predsjedavanja Slovačke Evropskom unijom.\nMinistar Bošković je predstavio izazove sa kojima se suočava crnogorski obrazovni sistem sa naglaskom na predškolsko obrazovanje, srednje stručno obrazovanje, kao i reformu Univerziteta. On je upoznao ambasadora Hlobena sa naporima koje Ministarstvo prosvjete ulaže radeći na promociji i unapređenju srednjeg stručnog obrazovanja sa ciljem stvaranja stručnog kadra za deficitarna zanimanja kako bi se ponuda i tražnja na tržištu rada uskladile.\nTakođe, ministar Bošković je predstavio aktivnosti Ministarstva na povećanju obuhvata djece u sjevernim opštinama predškolskim obrazovanjem.\nSagovornici su se saglasili da su ulaganja u obrazovni sistem i istraživanja ključni faktor u razvoju društva.


Ljudi u Moksvi odaju počast putnicima i članovima posade ruskog vojnog aviona Tu-154 koji se srušio u Crno more (REUTERS/Sergei Karpukhin - RTX2WFC3)\nBrojni ožalošćeni okupili su se u nedelju ispred moskovskog sedišta Ansambla Aleksandrov da odaju počast žrtvama pada aviona u kome je poginulo 94 ljudi, uključujući 60 muških članova ansambla, u svetu poznatijeg kao Hor Crvene armije.\nZvanični hor oružanih snaga Rusije bio je na putu ka vazdušnoj bazi u Siriji gde je trebalo da zabavlja trupe tokom proslave Nove godine.\n"Danas smo u šoku zbog katastrofe u kojoj su naše kolege iz Aleksandrov hora nestale", rekao je general Viktor Elisev, dirigent i art direktor Hora Crvene armije.\nHor koji je 1929. godine osnovao poznati kompozitor Aleksandar V. Aleksandrov, ima svoje korene u sovjetskoj eri i danas ga čine orkestar, plesni ansambl i hor.\nArhiva - Pevači i članovi orkestra Hora Crvene armije, takođe znanog kao Ansambl Aleksandrov, izvode tačku u Moskvi 20. aprila 2016.\nNjujork tajms piše da je Aleksandrovljev unuk, Jevgenij, rekao za jedan ruski info sajt da su "najbolji članovi ansambla stradali".\n"Svi najbolji solisti, ceo hor", rekao je. "Sve će se srušiti sada, najbolji su otišli".\nU izveštaju se navodi da je Viktor Jelisejev, šef rivalskog hora koji predstavlja Rusku nacionalnu gardu, rekao da je "većina pevača hora poginula".\nVojni hor je jedan od dva ruska orkestra kojima je dozvoljeno da koriste titulu "Hora Crvene armije", piše Njujork tajms.\nNa zvaničnom sajtu piše da je Elisev izveo sa ansamblom 7.000 performansa pred 20 miliona ljudi u više od 50 zemalja, uključujući i poznate koncerte u Kini, Japanu, Koreji, Australiji, Nemačkoj i Francuskoj.\nArhiva - Fotografija naprvaljena 23. oktrobra 2015. godine pokazuje zvačini hor oružanih snaga Rusije , takođe poznat kao Ansambl Aleksandrov, stoji dok drigent general Viktor Elisev izlazi na binu u Palas des Sports u Parizu\nAnsambl je sačinjavalo 400 umetnika uključujući muzčare, pevače i igrače, od kojih je njih 50 primilo najvišu titulu kulturnih ambasadora Rusije, piše sajt.\n"Svi članovi Hora Crnvene armije iz Ruske nacionalne garde pridružuju mi se u izražavanju prijateljstva porodicama članova Ansambla Aleksandrov i porodicama svih žrtava tragedije i izražavaju svoje saučešće onima koji su najviše pogođeni u ovom dramatičnom trenutku", rekao je Elisev.\nŽena polaže cveće u čast poznatog vojnog hora ispred njihovog sedišta u Moskvi\nHor je 2014. otpevao hit "Get Luckey" francuske grupe Daft Pank na Zimskim olimpijskim igrama u Sočiju, stvarajući hit na internetu. Iste godine, grupa je snimila video pevajući pesmu "Happy" američkog muzičara Farela Vilijamsa.\nImali su nastup za Papu Jovana Pavla II u Rimu i na ceremonijama polaganja zakletve ruskog predsednika Borisa Jeljcina i Vladimira Putina.\nSvake godine, hor učestvuje u zvaničnoj državnoj paradi povodom 9. maja, dana ruske pobede u Drugom svetskom ratu.\nTakođe, snimili su tri muzička videa i učestvovali u bar 20 popularnih šou programa\n"Ne samo da su bili naše kolege, nego vrlo važna vojna umetnička družina", rekao je Elisev.\nPripadnici snaga ruskog Ministarstva za vanredne situacije na doku na Crnom moru u Sočiju, nedaleko od mesta pada ruskog vojnog aviona Tu-154\nMinistarstvo odbrane Rusije saopštilo je da su ostaci nestalog aviona pronađeni u Crnom moru.\nTupoljev Tu-154 nestao je sa radara samo neoliko minuta pošto je poleteo iz crnomorskog odmarališta Soči .\nPripadnici hitnih službi su pronašli delove aviona na oko 1,5 kilometara od obale na dubini od 50 do 70 metara. Uzrok nesreće nije još uvek poznat.\nSpasioci su takođe pronašli jedno teo i lična dokumenta koja su pripadala nekom od putnika na ovom letu. Nema reči o preživelima.\nNastavlja se operacija potrage i spašavanja.\nNema indicija šta bi mogao biti uzrok pada. Zvaničnici kažu da nije bilo nikakvog znaka uzbune poslatog iz pilotske kabine.\nPripadnici hitnih službi su pronašli delove aviona na oko 1,5 kilometara od obale na dubini od 50 do 70 metara.\nRuski predsednik Vladimir Putin proglasio je ponedeljak danom nacionalne žalosti.


KULTIM - književnost, poezija, stvaralaštvo, kultura » Blog Archive » NORVEŽANIN NAPISAO ROMAN O SARAJEVSKOM ATENTATU\nNORVEŽANIN NAPISAO ROMAN O SARAJEVSKOM ATENTATU\nBEOGRAD - U Beogradu je objavljen roman pod naslovom “Nemoj da mi umreš Sofija”,\nkoji neće ostati neprimećen, pre svega zbog teme - sarajevskog atentata 1914. - ali i zato što ga je napisao norveški književnik Karsten Alnes.\nZanimljiv podatak je da je prevod i štampanje knjige finansijski podržala NORLA, norveška agencija koja podržava promociju norveške književnosti u inostranstvu, što je najbolji znak da se\nradi o literarno vrednom delu.\nAlnes (82) je magistar nordistike, istoričar i književnik koji je debitovao zbirkom pripovedaka pre 35 godina, a skrenuo je na sebe pažnju književne javnosti jednu godinu kasnije istorijskim romanom “Kampanja”.\nPoznat je po brojnim istorijskim romanima i romansiranim biografijama od kojih je najpoznatija ona o Sabini Špilrajn psihoanalitičarki, sledbenici Frojda i Junga. Ovo delo je prevedeno na mnoge svetske jezike i bilo je internacionalni bestseler.\nAlnes je objavio Istoriju Norveške u više tomova, a 2006 je završio “Istoriju Evrope” u četiri toma, zaključno sa 1945. godinom. Norveška televizija je snimila dokumentarnu seriju po njegovim\nknjigama o istoriji Norveške. Dobio je više književnih nagrada, a angažovao se i u udruženju norveških pisaca na čijem je čelu bio u dva navrata.\nU romanu o ubistvu austrougarskog prestolonaslednika Franca Ferdinanda i njegove supruge Sofije, na Vidovdan u Sarajevu 1914. koje je poslužilo kao povod da Austrougarska objavi rat Srbiji\ni tako počne Prvi svetski rat, norveški pisac prati događaje koji su prethodili atentatu, živote budućih žrtava i sudbinu trojice počinilaca atentata koji su za jedan deo sveta bili teroristi, a za druge heroji.\nPrema pisanju norveškog izdavača, ovo je roman “fanatičnom nacionalizmu, o izgubljenom miru, o radosti živoita, ali i o varljivoj sreći o arhitektama rata i sledbenicima nasilja”.\nKritičar najuglednijeg norveškog dnevnog lista Dagbladert opisao je knjigu kao “vernu sliku kulture, religiozne i političke klime u Evropi, života običnih ljudi u Sarajevu u vreme atentata koji je bio sudbonosan za celu Evropu”.\nNašim čitaocima biće zanimljivo da uporede norveško viđenje jednog događaja koji je i nakon, zamalo, jednog veka, još veoma prisutan u srpskoj istoriografiji.


Predstavnički dom Kongresa SAD u četvrtak je usvojio amandman Zakona o nacionalnoj odbrani, kojim se Ministarstvu odbrane zabranjuje da dodeljena sredstva koristi za procenu klimatskih promena i njihovih implikacija po nacionalnu bezbednost.\nPentagonu je zabranjeno da dodeljena sredstva koristi za bavljenje klimatskim promenama\nOvaj amanadman, koji je predložio republikanski kongresmen Mekinli, sada sprečava Ministarstvo odbrane SAD da preduzima ma kakve značajnije akcije vezane za promenu klime, ili njene potencijalne posledice. Sporni amadman glasi:\nMekinli je u svom obrazloženju kolegama napisao da će ovaj amandman sprečiti da troškovi predsednikove politike prema klimatskim promenama budu nametnuti Ministarstvu odbrane od strane Obamine administracije.\n- Klima se očigledno menja, uvek se menjala. Uz sve nemire u svetu, zbog čega bi Kongres sredstva sa misije neše vojne i nacionalne bezbednosti preusmeravao na podršku jedne političke ideologije? - pita se Mekinli.\nPrema sopstvenoj prošlogodišnjoj proceni Pentagona, "klimatske promene donose infrastrukturne izazove u zemlji i inostranstvu"\nIstraživanja, međutim, sugerišu da ministarstvo odbrane ima niz razloga da bude zabrinuto zbog klimatskih promena. Prema njegovoj sopstvenoj prošlogodišnjoj proceni, klimatske promene donose infrastrukturne izazove u zemlji i inostranstvu.\nDok se u Pentagonovom izveštaju od marta kaže da posledice klimatskih promena “umnožavaju pretnje” i da brz rast temperatura u svetu i ekstremne vremenske prilike koje to prate mogu da pogoršaju probleme kao što su “siromaštvo, degradacija prirodne sredine, politička nestabilnost i socijalna napetost - što su sve uslovi koji idu na ruku terorističkoj aktivnosti i drugim oblicima nasilja.“\nNe bi se moglo reči ni da su klimatske promene pretnja koju je Obamina administracija smislila jer žudi da odvrati pažnju Ministarstva odbrane. Nacionalna bezbednosna procena objavljena u vreme administracije Džordža Buša došla je, naime, do zaključka da klimatske promene predstavljaju značajnu pretnju po nacionalnu bezbednsot.\nA pre samo nedelju dana, Tom Ridž, koji je pod Bušom zauzimao položaj sekretara za otadžbinsku bezbednost, izjavio je da klimatske promene predstavljaju “vrlo ozbiljan problem”, koji bi ukoliko ga ignorišemo mogao da “donese razaranje i ekonomsku štetu”.\nPentagon odobrio angažovanje VOJSKE za pomoć vakcinaciji protiv kovida


Premijeri Zapadnog Balkana na Bečkom ekonomskom forumu u Sofiji - European Western Balkans\nAutor EWB 08. 05. 2018.\nOvaj skup “prati” Samit EU-Zapadni Balkan u Sofiji, 17. maja, na kojem će se razgovarati o povezivanju unutar regiona, ali i regiona i EU u oblasti transporta, energetike, digitalne ekonomije, kao i ostvarivanja boljih međuljudskih kontakata i zajedničke saradnje u rešavanju pitanja migracija i terorizma.\nKonferencija Bečkog ekonomskog foruma počeće neformalnim skupom na kome će učestvovati visoki predstavnici ekonomskog i političkog života iz regiona, među kojima je predsednik Saveza ekonomista Srbije Aleksandar Vlahović. Teme o kojima će se razgovarati na konferenciji biće i “Region zapadnog Balkana: Realnost i očekivanja – ko preuzima odgovornost”, kao i “Uloga investicija za rast i stabilnost”.\nZvanični deo foruma održaće se 18. maja pod motom “Politika susreće ekonomiju”, a organizator Bečki ekonomski forum navodi da je cilj da se olakša direktna razmena iskustava između demokratski izabranih lidera zapadnog Balkana i visokih predstavnika regionalne i međunarodne ekonomije.\n“Bečki ekonomski forum ovim samitom želi da izgradi most između bugarskog i austrijskog predsedavanja EU, koje će se dogoditi u drugoj polovini 2018. godine”, navodi se u saopštenju organizatora.\nBečki ekonomski forumSamit u SofijiZapadni Balkan


Akcijom službe za komunikaciju i koordinaciju između građana i JKP "Beokom servisa", odštampano je oko 20.000 odluka o kućnom redu u stambenim zgradama, koje su dostavljene na adrese 18.000 stambenih zgrada. Dragana Popović, pravnik "Beokoma" istakla je da je cilj službe da svaki ulaz u stambenim zgradama poseduje odluke koje su ilustrovane crtežima autora Boba Živkovića.\nOdluka o kućnom redu u zgradama sadrži pravila o čuvanju prostorija i uređaja u zgradama, njihovom održavanju, o iznošenju smeća, pa i držanju domaćih životinja i kućnih ljubimaca. Kućnim redom predviđeno je, recimo, da od 1. aprila do 30. septembra ulazna vrata budu zaključana od 23 sata do 4 sata ujutru, a od 1. oktobra do 31. marta od 22 sata do 5 sati ujutru.\nSvi radovi u zgradi ili pravljenje velike buke nisu dozvoljeni u terminima predviđenim za odmor i to od 13 do 17 sati i od 22 sata do 5 sati narednog jutra.\nPravila o kućnom redu obavezuju sve stanare zgrade i vlasnike stanova, a njihovo drastično kršenje sankcioniše se i zakonski.\nPopović je podsetila da njihova služba služi da građanima daje smernice kome i kako da se obrate ukoliko imaju bilo koje komunalne probleme.\nSvi zainteresovani predsednici zbora stanara, ali i građani, ukoliko nisu dobili uputstva na adrese svojih zgrada, mogu kućni red podići u prostorijama "Beokoma" u Golsvortijovoj ulici broj 35. Za kućni red potrebna im je samo lična karta.


DODIK: VAŽAN STAV MOĆNE RUSIJE DA ĆE STATI IZA SRPSKE I SRBIJE | SRNA\nDODIK: VAŽAN STAV MOĆNE RUSIJE DA ĆE STATI IZA SRPSKE I SRBIJE\nBANjALUKA, 23. FEBRUARA /SRNA/ - Predsjednik Republike Srpske Milorad Dodik izjavio je da je Republici Srpskoj veoma važno to što je Rusija poručila da je i u ekstremnim situacijama spremna da stane iza Srpske i Srbije.\n"To je ono što je nama važno, imajući u vidu razvoj događaja i nasilje koje smo proživjeli u prošlom vremenu", rekao je Dodik i dodao da se osjeća veoma dobro kada takve tvrdnje i najave dolaze od ljudi koji predstavljaju jednu veliku i moćnu Rusiju.\nDodik je izrazio uvjerenje da će ministar inostranih poslova Rusije Sergej Lavrov, sa kojim se susreo u Beogradu u protekla dva dana, prihvatiti njegov poziv da posjeti Srpsku.\n"Vjerujem da hoće, jer sam vidio da je zapisao u svoj notes", rekao je Dodik za Radio-televiziju Republike Srpske /RTRS/.\nDodik je naveo da je sa Lavrovim razgovarao o situaciji u BiH, o jednoj opštoj antiruskoj histeriji koja se pravi i polako prenosi i u BiH, a koja je potpuno nepotrebna, jer Rusija ne čini nikakve posebne korake.\nPredsjednik Srpske je naglasio da sve politike i razgovori sa Rusijom nisu upereni protiv bilo koga.\n"Rusija ne želi ništa osim Dejtonskog sporazuma, spremna je da stane iza stavova Srbije i to su jasno formulisali u svom stavu - Mi stojimo iza politike Srbije, a politiku Srbije definiše Srbija. Tako su i nama rekli - Mi stojimo iza Dejtonskog sporazuma, teritorijalni integritet BiH je neupitan. Vi možete u BiH da se dogovarate i mi poštujemo vaš dogovor i to je ono što oni rade", naglasio je Dodik.\nZa razliku od Rusije, kako je rekao, drugi pokazuju svoje imperijalne težnje, kao što je to visoki predstavnik u BiH Valentin Incko, koji pokušava da BiH drži lekcije šta da radi.


Pogledajte kako je protekla transnacionalna radionica koja je 15. i 16. septembra ove godine okupila ISTER projektne partnere u Alba Juliji, kulturnoj prestonici Rumunije, kako bi sumirali dosadašnje projektne rezultate i definisali glavne ciljeve i zadatke za naredni period.\nInformišite se o ISTER IBP nagradnom konkursu koji je u toku! Prijavite svoj inovativni projekat ili inicijativu na temu rimskog kulturnog nasleđa u Dunavskom regionu do 30. novembra 2021. godine! Ovaj konkurs ima za cilj identifikovanje najboljih praksi u oblastima zaštite, očuvanja, upravljanja, promocije, valorizacije i održive upotrebe rimskog kulturnog nasleđa.\nKroz treći ISTER bilten upoznajte se i sa ISTER projektnim partnerima koji svojim iskustvom i znanjem doprinose negovanju rimskog nasleđa u svojoj zemlji i regionu.\nMore in this category: « Otvorene prijave za ISTER IBP nagradni konkurs na temu Rimskog kulturnog nasleđa!


Predstavljanje Leskovca u Puli, Rovinju i Umagu - Dnevnik Juga\nPočetna / GRADOVI / Leskovac / Predstavljanje Leskovca u Puli, Rovinju i Umagu\nLeskovac i njegovi privredni, turistički i kulturni potencijali biće predstavljeni u okviru manifestacije „Osmi dani srpske kulture u Istri 2016.“.\nBio je to povod da se u sali Narodnog pozorišta u Leskovcu organizuje koncert na kome je predstavljen program koji će biti predstavljen i u Puli, Rovinju i Umagu. Posetioci su u Narodnom pozorištu mogli da vide i prezentaciju brendova i proizvoda koji će biti predstavljeni u Istri kao svojevrsni simboli našeg podnevlja.\n– Imaćemo priliku da predstavimo potencijale grada Leskovca našim zemljacima u Istri. Gledaćemo da u sklopu programa na najbolji način predstavimo i kulturno-umetnički i gastronomski potencijal grada Leskovca. Nadam se da ćemo posle ove posete svakako imati prilike da i mi budemo njima domaćini, te da će od jedne ovakve manifestacije da se izrodi nešto mnogo više – kaže direktor ALER-a Bojan Tojaga.\n– Učestvovaće KUD „Lemind“, orkestar Nebojše i Fejata Sejdića iz Bojnika, KUD „Hisarlije“, frulaši, gajdaši i drugi solisti i etno pevači koji će nastupati na trgovima u Puli, Rovinju i Umagu. Pored toga, predstavićemo i brendove leskovačkog kraja, pa ćemo preko Udruženja paprikara predstaviti naš ajvar, Udruženje pčelara predstaviće pčelinje proizvode, tu su i deda Vasina rakija, pa Viljamovka, sir i kačkavalj iz Crne Trave. Turistička organizacija predstaviće svoje turističke publikacije i materijale, a Centar za ekonomiku će se predstaviti narodnom nošnjom i hranom. Naravno, biće predstavljena i leskovačka Roštiljijada, a Momčilo Conić će direktno demonstrirati sve vezano za roštilj. Imaćemo i izložbu Oktobarskog i Majskog likovnog salona – kaže glavni mentor projekta Predrag Stanisavljević iz Centra za ekonomiku.\nPrethodni Predstavljanje Leskovca u Puli, Rovinju i Umagu\nSledeći Otvaranje Akva parka u Doljevcu 11. jula


ŠARČEVIĆ: Insistiraću na više novca za obuku nastavnika! - Informer\nŠARČEVIĆ: Insistiraću na više novca za obuku nastavnika!\nMinistar prosvete, nauke i tehnološkog razvoja Mladen Šarčević izjavio je danas da želi da vrati ugled profesiji i da će insistirati na više novca za ubuku zaposlenih u prosveti\nOn je, na sastanku sa direktorima odsnovnih i srednjih škola u Beogradu, rekao da se u obrazovanju stvari moraju brže rešavati, da ne voli da koristi reč reforme, jer je to sada na nivou popisa defekata i popravljanja stanja.\n- Moraćemo da preskačemo neke etape zacrtane u Strategiji obrazovanja. U narednom periodu biću na terenu i trudiću se da obiđem sve škole i sa svima da porazgovaram o problemima - naglasio je ministare.\nOn je dodao da je cilj da se osnaže školske uprave, te da je reformu moguće sprovoditi u Beogradu, ali teško u unutrašnjosti.\nPROSVETARI ZADOVOLJNI SASTANCIMA SA MINISTROM: Očekujemo realizaciju dogovorenog!\nPostoje dobri uzori obrazovanja u Evropi, nastavlja on, na koje Srbija može da se ugleda i ima mogućnosti da pravi dobre izbore.\n- Trudiću se da Ministarstvo priosvete bude dobar servis svima. Vi ste (direktori) nosioci procesa reformi - rekao je ministar i dodao da će se boriti protiv nepotizma, zloupotreba i raznih "manifetluka" u školama.\nZa kratko vreme, nastavlja on, direktori su mogli da vide da njegov sistem rada nije da šalje dopise, već, kako kaže, kada nastane problem "skačemo na njega" i trudi da reši u što kraćem roku.\nKako kaže, vrlo je vešt što se tiče finansija, jer je iza njega višegodišnje iskustvo vođenja državnih ali i privatnih škola, tako da će se zalagati da se osim novca iz budžeta obezbede i sredstva iz dugih izvora, kao što su pretpristupni fondovi EU.\nJedan od problema, vraćanje zakinutog dela zarade prosvetarima, već je rešen i vlada je donela odluku da se novac isplati nastavnicima, a da će se boriti i za drugačije vrednovanje onih koji se trude i rade, uvođenjem platnih razreda.\nOd direktora očekuje da prijave upražnjena radna mesta, kako bi se ona popunila tehnološkim viškovima i da će se bolja kontrola sada obavljati preko informacionog sistema koji je zaživeo-Dositej.\n"Moja vrata i telefon su vam otvoreni. Očekujem od vas predloge i inpulse, a ne da ih vi dobijate od mene", rekao je ministar direktorima škola.\nMladen Šarčević Prosveta ministar novac


Srpski i hrvatski generali nakon Oluje – Nebojša Vukanović info blog\nNažalost Srbi su po starom običaju zaboravili svoje generale, vojnike i oficire čim su topovi i puške utihnuli. Od Živojina Mišića i Milunke Savić do danas bezbroj je primjera maćehinskog odnosa države, korumpiranih i neodgovornih političara prema istinskim ratnim herojima. Dovoljno je samo pogledati gdje i kako žive komandanti Hercegovačkog korpusa i ratnih brigada i sve će Vam biti jasno. Osim po hrabrosti i umješnosti, ratni komandant Hercegovačkog korpusa general Radovan Grubač oduvijek je bio prepoznatljiv po skromnosti, čestitosti i poštenju. U najtežim vremenima i jeku neprijateljske ofanzive 1992. godine iz Beograda je došao u Trebinje, preuzeo veliku odgovornost, stavio se na čelo korpusa i sa malim brojem vojnika uspješno rukovodio odbranom istočne Hercegovine od Goražda, Konjica i Nevesinja do Konavala. U ratu je izgubio najbliže članove porodice, a umjesto zasluženih priznanja i počasti nakon rata je zaboravljen i danas živi u maloj i neuslovnoj garsonjeri u Beogradu. Umjesto da mu Trebinje i Republika Srpska odaju priznanje, obezbjede stan i uslove za normalan život, poratne vlasti Trebinja čak su napravile incident i doprinjele da general Grubač, Prstojević i drugi časni srpski oficiri sa gorčinom napuste Trebinje. General Grubač nema nikakav objekat za stanovanje u Trebinju, povremeno dođe u rodno selo Orovac pored Trebinja, ali nažalost čak ni prilikom obilježavanja dana Hercegovačkog korpusa, Trebinjske brigade ili Mitrovdanske ofanzive niko se ne sjeti i ne pozove slavnog ratnog komandanta i skromnim gestom pokuša da se zahvali za veliki doprinos što danas živimo u slobodi.


Lavovi se bude uz ove momke - Utakmica.rs\nLavovi se bude uz ove momke\nPuno je “fudbalske reke” proteklo od sezone 2004/05 kada je tim iz prigradskog naselja naše prestonice bez prevelike muke došao do pehara nacionalnog šampiona, ubrzo nakon toga, kada je Aca Bulić napustio kormilo kluba, su se Lavovi iz Železnika ugasili fuzijom sa Voždovcem i pali u zaborav. Nakon toga je sve krenulo iz početka, da bi danas već svako ko iole prati omladinski fudbal uvideo sjajnu budućnost i povratak Lavova na stare staze uspeha, u vidu Železnik Laste.\nOmladimski tim Laste Železnik je odličan primer za poznatu frazu da se dobar glas daleko čuje, pa je jedan takav i došao do naše redakcije. Svaki poznavalac domaćeg fudbala se seća onog crveno-crnog dresa sa jasno prikazanim simbolom lava u kojem su se igrači iz Železnika popeli na sam vrh domaće fudbalske scene, u sličnim uniformama su omladinci Železnika ponizili svoje protivnike iz ekipe 13. maj u subotnjem okršaju rezultatom 4:0 na svom terenu.\nU ovoj ekipi se najviše ističu dva momka rođena 1996. godine, oni predstavljaju osnovu ovog veoma perspektivnog tima koji je plod dobre atmosfere iz svlačionice, velikih ambicija i uloženog truda. U pitanju su Strahinja Đorić koji je na meču protiv ekipe 13. maj Zemun nosio kapitensku traku, i Strahinja Opačić zamenik kapitena i pokretač skoro svakog napada Lavova.\nU razgovoru nakon meča za Utakmicu, ova dva veoma mlada i skromna fudbalera su najviše zasluga za stoprocentnost u ovoj sezoni što se bodova tiče i sve dosadašnje uspehe dali treneru i velikom učitelju ove ekipe, Vladimiru Romčeviću. Romčević je nakon epizoda u mnogim poznatim domaćim klubovima i kuvajtskom prvoligašu, odlučio da pažnju podari potencijalima Železnik Laste, za koje tvrdi da će barem, u svojoj igračkoj karijeri, dostići uspehe svojih starijih kolega koje su nekada nosile taj isti dres.\nSa 12 pogodaka na 10 ligaških mečeva, Đorić se ističe kao najbolji strelac lige i jedan od najvećih potencijala sa kojima Železnik trenutno raspolaže, dok je najbolji asistent tima Strahinja Opačić sa osam asistencija, uglavnom sa pozicije zadnjeg veznog sa koje najbolje upošljava saigrače. Ova dva igrača su i predovdila igru u subotu na stadionu Jusa Bulić u beogradskom naselju Železnik, kada je istoimeni klub izgledao vrlo ubedljivo. Evo kako su nam ova dva mlada igrača odgovorila na pitanje koja su očekivanja od ove sezone i čemu se nadaju od narednog perioda i fudbalskog razvića:\n“Prvenstveno želim da ova ekipa ostane do kraja na okupu i da poslednju sezonu završimo kao šampioni. Sebi sam postavio cilj da postignem 30 golova i za sada sam na dobrom putu, tekođe se nadam da će moje dobre igre i razvijanje biti propraćeni odgovarajućom pažnjom kao do sada i da ću od sledeće sezone zaigrati za seniorski sastav. Naravno, svako ko se bavi ovim sportom živi za veće snove, a moj je da jednoga dana zaigram za crveno-crne ali iz Milana”,\nkazao je Strahinja Đorić koji će već sutra u kup meču zajedno sa starijim kolegama iz seniorskog sastava igrati protiv Hajduk Liona.\n“Sezona još traje i ima još puno da se igra, tako da ne bih ništa prerano govorio. Rešeni smo da poslednju sezonu u mlađim kategorijama završimo kao prvoplasirani, znamo da neće biti lako, moramo da uložimo jos više truda da bi postigli takav uspeh, ali se nadam da ću sve ove godine u mlađim kategorijama krunisati peharom. Period prelaska iz omladinaca u prvi tim je najteži, dosta mladih i talentovanih igrača se tu najčešće i izgubi, tako da ćemo mi u razgovorima sa trenerom i iskusnijim ljudima razmatrati najbolje odluke za našu profesionalnu karijeru, takođe mi je i veliki san da zaigram za prvi tim Železnika, verujem da će se to i obistiniti pre svega što sam tu i rođen”,\nrekao je Strahinja Opačić na čiju igru u poslednjoj utakmici nisu ostali imuni ni članovi gostujućeg stručnog štaba.\nBivši igrači, nekadašnji poznati Lavovi, imaju samo reči hvale o novim naraštajima ovog tima i radu sa mladim i perspektivnim fudbalerima.\nNaredni period i godine koje su pred ovim momcima će biti najbolji pokazatelj da li će ovaj posrnuli prvoligaš uspeti da smogne snage i vrati se u domaći fudbalski vrh, ili će pak ovi momci, kao i mnogi drugi domaći talenti, posegnuti za fudbalom koji se ceni i plaća a ne za onim u kojem su sumnje o nameštanjima, proneverama i dugovima najaktuelnije teme.\nVračar mali za Zvezdine snove, Radnički na penale prošao Inđiju


Ako Kosovo bude uslov, ne moraju da nas prime u EU | KoSSev\nPonedeljak 15. februar 2016, 08:08\n"Slušamo uveravanja iz Evrope da to (Kosovo) nije uslov. Ako će to biti uslov za nase članstvo u EU, ne moraju da nas prime, ali ćemo bar urediti državu u 34 poglavlja. Ali, ako će u svakom poglavlju stajati da će to i to biti rešeno u skladu sa prištinskim ustavom i zakonodavstvom, onda će jako teško biti snaći se u svim poglavljima," rekao je predsednik Srbije Tomislav Nikolić u intervjuu listu "Danas".\n"Pokazuje, sa jedne strane, izuzetan uticaj na Srbiju, a sa druge strane, nemoć prema zahtevima Prištine, i to je ono što me čudi i zabrinjava," rekao je Nikolić.\nOn je naglasio da "ne znamo kako je prakticno zamišljeno poglavlje 35, ali ni kako će da izgleda zatvaranje poglavlja pravno obavezujućim sporazumom".\n"To nisam video ni u Nacrtu, niti sam čuo u bilo kakvom razgovoru sa komesarima, koji su govorili da nas to čeka i da na to budemo spremni i da Evropa od toga ne može da odustane, jer je to zahtev Nemačke," kazao je Nikolić.\nZajednica srpskih opština, istakao je predsednik Srbije, treba da bude formirana, to je potpisano u Briselu, "ali sad su u Prištini videli da to u stvari predstavlja put da Srbi imaju svoju celinu na svojoj teritoriji i mnogo prava i odatle tvrdnje da to nije u skladu sa njihovim ustavom".\n"Šta ćemo sada, ako smo potpisali taj sporazum iz Brisela? Ako ga sa prištinske strane stave pod znak pitanja, što ga ne bi stavili i sa srpske strane, odnosno, kako ćemo dalje da pregovaramo, ako nemamo Zajednicu srpskih opština. To ce biti jako teško i tu će (premijer) Aleksandar Vučić da bude na velikom ispitu," rekao je Nikolić.\nNa pitanje da li veruje da će Specijalni sud za Kosovo zaista da sudi ratnim zločincima, Nikolić kaže:\n"Verujem da će da sudi, ali ako me pitate da li će da presuđuje i donosi odluke i kazne, u to nisam previše uveren. Još nisam video neki sud, koji je sudio istim kriterijumima, istim aršinima Srbima, Albancima, Hrvatima. Uostalom, to se po broju osuđenih i po visini kazne apsolutno jasno vidi, tako da nisam siguran."\n"Nešto što me apsolutno nagoni na to, to je tragična sudbina Olivera Ivanovića. Mislim da će neko u sudu koji je formiran u Hagu morati da pravi neku ravnotežu, pa da će neko od Albanaca morati da bude osuđen, ili je možda Oliver Ivanović, da bi se umirili Albanci, doživeo da bez dokaza bude osuđen i da sudija kaže da nema dokaza i da je on to morao da zna ili je znao, ili je morao znati, tako je rekao bih, u izreci rečeno," kazao je Nikolić.\n"Ali da promeni odluku, teško. Srbija nije uspela da promeni nijednu odluku, koja je bila protiv nje i njenih građana, pa tako neće biti ni sa ovom," rekao je Nikolić.\n"24. april kao datum odžavanja izbora veoma prihvatljiv"\nIzbori će biti ozvaničeni obrazloženim predlogom premijera Aleksandra Vučića za raspuštanje skupštine, a 24. april, kao datum odžavanja izbora je veoma prihvatljiv, izjavio je predsednik Srbije.\n"Razgovarali smo (Vučić i ja) o tome da će izbora biti svakako proletos. Termin, 24. april, koji je procurio u javnost veoma je prihvatljiv i to je termin za koji će vlada ostaviti rok za raspuštanje skupštine, ali nismo to priveli kraju, jer bi to bilo trčanje pred rudu. To će se znati kada Vučić bude imao obrazloženi predlog za raspuštanje skupštine," rekao je Nikolić.\nNa konstataciju da to znači da očekuje raspuštanje parlamenta, a ne premijerovu ostavku, predsednik Srbije je kazao da ne očekuje ostavku, "jer je ona uvek znak da nisi radio dobro".\n"Aleksandar Vučić je radio dobro i nastaviće da radi isto kada bude pobedio na izborima. Zašto bi onda podnosio ostavku," rekao je Nikolić.\n"Ubeđen sam da će (SNS) formirati vlast, ali zašto moraju samostalno. To je njihova odluka, ali ja nikada ne bih formirao vladu samostalno i da sve ostale stranke ostavim u opoziciji. Neko mora da bude i sa vama, jer im kad-tad dođe u glavu da se ujedine, pa makar samo da vas sruše," naveo je Nikolić.\nNa pitanje da li traži 30 odsto od osvojenih mandata SNS za svoje ljude u toj stranci, Nikolić je odgovorio da je "to tako besmisleno, da to ne ume ni da objasni".\n"Razmišljam da sam na Vučićevom mestu da li bih u to poverovao. Mada je mene teško ubediti da se okrenem protiv bilo koga, a posebno protiv Aleksandra Vučića. Aleksandar i ja se razlikujemo po godinama, po tome kako rešavamo neka pitanja. Tako kako smo mi različite ličnosti i svaka stranka ima različite ljude," naveo je Nikolić.\n"Od 2014. godine nijedan ministar nije postavljen zato što sam ja zvao i rekao ovaj je dobar. Ni jedan poslanik. Nisam sa Vučićem razgovarao na tu temu, niti hoću. Aleksandar ima najveću odgovornost i napad na njega usmeren je ka rušenju vlade i čitavog sistema," zaključio je predsednik Srbije.\nNa konstatacuju da su Slobodan Milošević i Boris Tadić pogrešili raspisujući prevremene izbore, Nikolić je rekao da je Milošević bio ubeđen da mu je sve ono što je uradio odbranom od NATO i obnovom zemlje sasvim dovoljno da obezbedi pobedu SPS-a i nije predvideo da mogu svi da se udruže.\n"Boris Tadić je znao da mu partija stoji jako loše i mislio je da je apsolutni pobednik na predsedničkim izborima i da je njegova popularnost dovoljna da izvuče stranku. Nijedan naš predsednik nije podnosio ostavku zato što je želeo da proveri volju naroda, s obzirom na to da smo svi mi ubeđeni da najbolje radimo svoj posao. Isključivo su bili u pitanju stranački razlozi, jer su svi predsednici vodili stranke," kazao je Nikolić.


A kako znate da će svaka sledeća ponuda za Sever Kosova biti lošija?\nA kako znate da će svaka sledeća ponuda za Sever Kosova biti lošija?\nSimbolično, srpsko političko društvo na primeru briselskih osam rundi razgovora-pregovora o Kosovu kao da je postalo adolescentno.\nMoglo se nekada vladati Srbijom, rukovoditi preduzećem, upravljati razredom, a da se za to nije trebalo previše pravdati. Sada se moraju dokazivati kompetencije, sposobnost da se promeni tok događaja. Legitiman autoritet ima samo onaj ko zna da pregovara, da objasni, da diskutuje, makar i u beskraj. Simbolično, srpsko političko društvo na primeru briselskih osam rundi razgovora-pregovora o Kosovu kao da je postalo adolescentno…